HistoriaHistoria - Baztango Udala / Ayuntamiento de Baztan\nBaztan behialako aztarna anitzen kokalekua da, antzinako hainbat oroitzapenek bere horretan iraun duten lurraldea. Ikerketa zientifikoek azaleratu dutenez, lehen baztandarrak haranean sortu, hil eta lurperatu ziren Kristo aitzineko XIII. mende aldera. Baztango arkeologia-aztarnategiek anitzetan piztu dute ikertzaileen arreta. Gure haranak hainbat historialari eta aditu ere erakarri ditu. Egun, zenbait baztandarrek jaso dute historialari haiek Baztango megalitismoarekiko erakutsi zuten grina, hala nola Josu Cabodebillak eta Itziar Zabalzak. Biek gidaliburu batean bildu eta katalogatu dituzte Baztango monumentu megalitiko gutziak.\nAztarna horietatik guzietatik honako hauek dira aipagarrienak, ezagunenak baitira: Urdintzeko monolitoa zein Otaltzuko eta Xolborroko trikuharriak (Legaten); Urkizteko, Luurzuko, Beoltringo, Autringo eta Zaluko trikuharriak eta Maistrugaineko eta Soalarko harrespilak. Horietaz gain, Urlegiko tumulua (Alkurruntzen) eta trikuharri hauek: Uztanborrokoa (Iruritan), Sorginetxoakoa (Erratzun), Errolanen pasabidekoa (Erratzu-Aldude geltokian) eta Oizakoa (699 metroko garaian, Elizondotik hurbil); gehi Otsondoko bertze bi, Legate inguruko bertze sei eta iruinarri bat; Lekarozkoa, Iparlako harrespila eta iruinarria, Elortako eta Aznabazterrako trikuharriak (Erratzun); Bagordiko iruinarria… Soalarko iruinarria bere lekutik kanpo aurkitu zen, lorategi pribatu batean, eta egun Baztango Museoan (Jorge Oteiza Museo Etnografikoa – Javier Ciga Bilduma izenekoan) dago jende guztiarendako erakusgai.\nErromatarrak eta Erdi Aroa\nHainbat eraikuntza motak haranera erromatarrak iritsi zirela erakusten digute. Baztango hegoaldetik Bordele eta Astorga lotzen zituen bidea pasatzen zen eta gero bide hori Santiagora zihoazen erromesek baliatu zuten. Oharrizko zubia izanen da, segur aski, erromatarren ondarerik aipagarriena, baina ezin dugu ahantzi Aritzakungo meategia, erraten baita erromatarrek han urre-hobi txiki bat aurkitu zutela. Zenbait mende geroago, Erromako Inperioak gure lurrak menderatzeari utzi eta gero, Nafarroako Foruko aitzinsolasean bildurik daude Baztani buruzko hurrengo aipamen historikoak, eta han erraten da musulmanen inbasioa ez zela lur hauetara ailegatu. Geroago, 1025. urtearen inguruan, Antso Handiak Baztango Jaurerria sortu zuen Semen Otsoanitzen alde; hau da, Jauregizarreko, Amaiurko eta Iruritako jauna zenaren alde. Alfontso I.ak Baztango erregetzat jo zuen bere burua, Zangozan 1132an jaulkitako dokumentu baten bidez. 1397ko maiatzaren 22an, Karlos III.ak, Elizondoko bizilagunek egindako eskariari erantzunez, hauxe adierazi zuen: “… sean e finquen guardados e mantenidos en sus condiciones de fidalguía e infançonía, en que decían haber estado a perpetuo” (Izan daitezela eta finka daitezela gordeta eta mantenduta kaparetasun- eta handizurentasun-egoeran, beti egon omen diren bezala). Errege-ondarearekin 1440an izandako auzian, aziendendako errege-mendietako larreen petxak ordaintzeari buruzkoan, bertze behin berretsi zen kaparetasun-eskubide hori. Baztango historiari buruzko ibilbide honetan Baztanek kondaira epikoetan utzitako aztarna ere aipatzeko modukoa da; errate baterako, Navas de Tolosako gudu ospetsuan parte hartu izana. Erraten denez, hortik dator gaur den egunean Baztango etxeetan ageri den armarria. Baina armarriaren jatorriaren gainean teoria bat baino gehiago daude (beherago informazio gehiago).\nNafarroako Erresumaren historian erreferentzia da Baztan, batez ere Amaiurko gaztelua eta haren defentsaren gudarengatik. Amaiurkoa, Nafarroako Erresumako azken gotorlekuetako bat izan zen, Gaztelako Erresumak egindako konkistan eroritako azken defentsetako bat. Maiz entzuten da Nafarroak independentzia 1512an, Noaingo gudua eta gero, galdu zuela. Hala jo ohi da, baina jakina da Nafarroako koroaren jarraitzaile leial batzuek, buru egin nahian, Amaiurko Gazteluan bilatu zutela aterpea, Lapurdiko mugatik arras hurbil.\n1522 arte iraun zuten gazteluan, urte hartan Gaztelako armadak menderatu baitzituen. Hala ere, nafar haiek arras gogor eutsi zioten gaztelarren erasoari, eta, gutiago izanda ere, hainbat bataila eta sarraski jasateko gauza izan ziren setioak iraun zuen; 200 nafarrak ziren, gaztelarrak aldiz, 10.000 eta hauek, askoz hobeki prestatuta zeuden.\nGaztelarrak Antzinako Erresuma menderatu eta gero, Cisneros kardinalak, hau da, Errege-erregina Katolikoen konfiantza-gizonak, Nafarroak Gaztelari egindako erresistentzia gogora ekartzen zuten gotorleku edo defentsa-bastioi guztiak suntsitzeko agindu zuen. Hala, Amaiurko Gaztelua suntsitu egin zuten, Nafarroako bertze hainbat gaztelu bezala; zortzi edo bederatzi gazteluk bakarrik iraun zuten.\nXVII. mendearen erdialdetik ia-ia XIX. mendearen hasiera artio eta gure haraneko bizi baldintza gogorrak kontutan hartuz, nafar batzuek Madrilera jo zuten bizimodu hobe baten bila; haien artean baztandarrak ere baziren. Sorterritik alde egindako baztandar batzuk kargu garrantzitsuak eskuratzera iritsi ziren, bai Madrilgo gortean bai Ameriketan (gehienak hango herrialdeen konkistatzaile gisa). Baztanek ministroez, militarrez, eliz-pertsona, hornitzaileez eta merkatariez hornitu zuen Madrilgo gortea, eta, hain kopuru handia zegoen non Saltilloko Markesa Madril nafarrek (batik bat baztandarrek) menderatua zegoela erratera iritsi baitzen. Hala ere, kasu guzietan ez zen garaipen edota meriturik erdietsi eta anitzek jaioterrira bueltatu behar izan zuten.\nHoriek guztiak baztandarren gutxiengo bat ziren zalantzarik gabe, haranean gelditu zirenak bertako bizimodu xumearekin jarraitu zuten aitzina, gehienak laborantza lanetan. Izurriteak gainditu behar izan zituzten, eta hori ez ezik gerra eta gosete handiak ere pairatu zituzten. Aipatzeko da halaber, Madrildik ere diru anitz jaso zutela haranean bertan gelditu ziren hainbatek eta horren adierazgarri Baztanen ikus daitekeen garai horretako arkitektura zibila dugu. Bertzalde, Baztanek garrantzi handia izan zuen Lehen Karlistaldian. Fernando VII.a hil eta gero, Karlos infantea Baztanen barna sartu zen, Portugaldik heldu zelarik, erregegaitako. Eta, atera ere, hemen barna egin zen, Dantxarineko mugatik Frantziara ihes egin baitzuen. Bertzeak bertze, Arizkunenea karlistendako gudu biltoki garrantzitsua izan omen zen. Horren aitzinetik, gertaera latzak izan ziren. 1835ean, erraterako, Espoz Mina jeneralak Lekaroz erre zuen.\nXIX-XX. mendeetan, emigrazio haundia egon zen Ameriketara. Itsasoaren bertzaldera jo zuten baztandar gehienak baserritarrak ziren, urrutian aberastu baino, haien sortetxeak mantentzeko diru sarrera bat bilatzen zutenak alegia. Emigrazio horrek batez ere Mexiko, Argentina eta Estatu Batuak izan zuten helmuga eta alde gindako gehienak artzaintzan aritu ziren.\nAipatzekoak dira 1913an Erratzun eta Elizondon izandako uholdeak, zalantzarik gabe, Baztanen inoiz gertatutako hondamendirik handienetako bat izan zirenak. 1936ean hasi zen Espainiako gerra zibilak eta ondorengo diktadura-aldi luzeak, bertze hainbat lekutan bezala, ondorio latzak ekarri zituen Baztanen ere. Euskara, abertzaleak eta ezkertiarrak jazarriak izan ziren. Horietariko anitzek ondoan dugun muga zeharkatzera behartuta ikusi zuten beren burua, bizirik segitzekotan. Bertzalde, alde egin ez zuten hainbat lagun preso hartu zituzten eta bertze anitz hil. Espainiar Estatuko bertze lekuetako preso errepublikarrak ere gure ekualdera ekarri zituzten lan behartuak egitera. Batez ere mendi errepideak eraiki behar izan zituzten Francoren erregimenaren esklabo gisa. Artesiagako errepidea, Irurita eta Eugi lotzen dituena erraterako, Francoren agintaldiko esklaboek sortua da. Bortxazko langileek pikotxaren kolpez kolpe ireki zuten NA-1740 errepidea. Egun, horien omenez oroitarri bat dago (Baztango Udalaren, Iruritako herriaren, Memoriaren Bideak elkartearen eta Geronimo de Uztariz Institutuaren ekimenez paratua).\nAutarkia ezarri eta mugak itxi zirenez, baztandar anitzek bizimodua ateratzeko bide alternatiboa bilatu zuten: kontrabandoa. Delitu hura arte bihurtu zuten Baztango bizilagunek, hamaika modu asmatu baitzituzten mendiz eta eskuarki gauez garraiatutako salgaiak (parpailak, errodamenduak, aziendak eta abar) helmugara ailegarazteko. Hala, jornal gehigarria irabazten zuten, garai hartako bizimodu gogorrari buru egiteko. Lan gogorra zen kontrabandistarena, gehienak herritar apalak izanik diru gehigarri hori oso txikia izaten zen, egiazko botere eta dirua, gutxi batzuen eskuetan baitzegoen.\nBitxikeria historiko bat ere badugu Baztanen. Izan ere, Gerra Hotzaren garaian Estatu Batuetako armadak base militarra eraiki zuen Gorramendin eta han zaintza eta komunikazio lanak egiten ziren. Baztandarrek ustekabean eta harrituta ikusten zuten nola ailegatzen ziren lehen jeepak eta estatubatuarrak gure lurretara.\nAgoten lehen aztarnak XIII. mendeko dokumentuetan ageri zaizkigu. Sei mendez bizi izan ziren Pirinioetako haranetan komunitate bereizi gisa, eta inguruko herri guztiek baztertu zituzten. Haien ospe txarreko jatorriaren inguruan hainbat hipotesi daude. Zenbaiten ustez, legenardunen ondorengoak ziren eta horregatik baztertzen zituzten, kutsatzearen beldur baitziren. Bertze batzuen ustetan berriz, godoen ondorengoak ziren, larru zuria eta ile horia zutelakoz. Agoten ezaugarri fisikotako belarri-gingilarik ez zutela edo izatekotan belarrira atxikirik zutela erran izan da. Zer nahi ere den arrazoia, arrazoi ekonomikoak ere aipatu dira, areago Baztanen, agotek Arizkungo Bozate auzoa sortu baitzuten auzo-eskubideak eta kaparetasuna lortu nahi zituztelakoz. Dirudienez, orduko baztandarrek ez zuten horrelakorik onartzen, agotek ez baitzituzten “eskubide haiek lortzeko baldintzak betetzen”; antza, Baztango jatorria eta odol garbia izatea. Beraz, arrunt bazterturik zeuden eta ia-ia ez zuten eskubiderik. Ez zieten herri-lurrak lantzen uzten; ezin zuten errota erabili; elizetara sartzeko, ate bereziak zituzten (“Agote ateak”), eta gainera beti gibeleko aldean jarri behar izaten zuten elizetan. Nolabait ere bizirik irauteko, agotek abere-hiltzaile edo zurgin lanak bakarrik egiten ahal zituzten (uste baitzen zuraren bidez ez zela eritasunik kutsatzen), baina geroago, igeltsero, artisau eta musikari ere jardun zuten. Izan ere, arras onak omen ziren eskulanetan. Bozateko arkitektura ederra eta hango etxe bereizgarriak ikustea bertzerik ez dago horretaz ohartzeko. Bizi ziren lekuan bizi-baldintzak sobera gogortzen zirelarik, bizilekua aldatzen zuten. Urteek aitzina egin ahala, baldintzak samurtuz joan ziren eta, hala, agotak beren bizilekuetan finkatzen hasi ziren. Baztanen ere halaxe gertatu zen. Bozaten, XX. mendearen hasieran, agotak gizatalde bereizi eta baztertutzat hartzen ziren oraindik. Egun ere zenbait familiak beren agot jatorriaren oroipena atxiki dute.\n2011n Iñaki Elizaldek “Baztan” pelikula zuzendu zuen. Filmak Baztango agoten iraganaz eta orainaldiaz gogoeta interesgarria egiten du, haren zuzendariak honela adierazia: «BAZTAN pelikula tamalez oso ezaguna den eta maiz errepikatzen den istorio unibertsal batetik sortu da: gehiengo batek gutxiengo bat du diskriminatua, animaliak bezala tratatua, ghetto batean. Behar bada, kasu hau bertze batzuetatik ezberdintzen duena, honako hau da: kasu honek hamar mendeetan Nafarroako iparraldeko bazter txiki batean (hain zuzen filmari izena ematen dion haranean) ezkutaturik gaur egun arte iraun izana».\nBaztango armarria, oinarrian, xake-taularen itxurakoa da, eta laukiak beltzak eta zilar kolorekoak dira. Nafarroako zaharrenetako eta ezagunenetakoa da. Inguruan hainbat apaingarri izaten ahal ditu eta goitiko aldean, armarriaren buru, zaldun baten kasketa.\nJatorriari buruz, hipotesi aunitz daude eta, kasu gehienetan, elezaharren edo istorioren baten inguruan sortuak dira. Horrek, armarri hori Baztango ia etxe guztietan agertzea are garrantzitsuagoa egiten du. Teoria horietako batek 1212. urtera eramaten gaitu, Navas de Tolosako gudua izan zen garaira. Gerra horren ondotik, Antso VII. Azkarrak, Nafarroako Erregek, xake-taularen itxurako armarria eman omen zien baztandarrei, gerra-zelaian Erregeri laguntzeko izandako jarrera saritze aldera. Teoria zaharrago batek Antso Abarkaren erregealdia (970 – 994) du abiaunea. Antso Abarka Iruñeko Errege zelarik, frantziarrek atxilo hartu zuten eta, erraten denez, hainbat “jaunak” askatu zuten. Jaun horien artean Morentingoa, Oibarkoa, Lodosakoa bai eta Alfontso Gonzalez Baztangoa ere omen zeuden. Azken honi Erregek xake bat eman omen zion oparitako eta ordutik Baztango ikurrik kutunenetarikoa izan da. Nolanahi ere, haren jatorria dena delakoa dela, Baztango armarria inguru honetako edozein erakinetako nahitaezko osagai bihurtu da, etxe noblea nahiz baserria izan, aberatsa nahiz pobrea. Familiako norbait hiltzen zelarik, armarria zapi beltz batez estaltzen zuten.\nBaztango kondairak eta mitologia pertsonaia nagusiak\nLamiak emazteki eder baten itxura du gorputzaren erditik goiti, eta arrain tankera, izokiarena hain zuzen, gerritik beheiti. Lamiak biziki atsegin du urrezko orrazi batez bere adats ederra orraztea, erreka bazter batean. Erreka putzuetan bizi ohi da (Xorroxinen, Arizkungo Lamiarritan…). Azpilkuetako lurretan, Meatzeta alderdian, behiala bi emakume lurperatu omen zituzten, biak lamiak ziren, eta tradizioaren arabera toki horretan sortzen omen dira ekaitz guztiak.\nSorgiñak emakume maltzurrak ziren aintzin-aintzinean. Hori da behinik behin, Baztango kondaira anitzetan kontatzen dena: haurrak bahitu eta Infernuko errekako lezeetara (Orabidean) eramaten zituztela.\nBasajaun basoko jauna da, gizon handi eta izugarri baten itxura duena. Gorputza ilez estalia du, adatsa belaunetaraino iristen zaio, eta aurpegia, bularraldea eta sabela ia guztiz tapatzen dizkio. Kondairek eta ipuinek diotenez Basajaunek eraiki zituen gure inguruko megalitoak. Basajaun da ekaitza datorrelarik artaldea babesten duena. Deiadar egiten die artzaiei artaldea babesteko eta ez dio otsoari hurbiltzen uzten. Ardiek joareak batera mugitzen adierazten dute Basajaunen presentzia. Jeinuaren babesarekin lasai egon litezke artzaiak, otsoa ez da hurbilduko eta.


L'Isle-en-Dodon - Wikipedia, entziklopedia askea.\nL'Isle-en-Dodon (frantsesez eta ofizialki: L'Isle-en-Dodon) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 1885 biztanle zituen.\n43° 22′ 53″ N, 0° 50′ 07″ E / 43.3814°N,0.8353°E / 43.3814; 0.8353Koordenatuak: 43° 22′ 53″ N, 0° 50′ 07″ E / 43.3814°N,0.8353°E / 43.3814; 0.8353\nBoissède, Agassac, Anan, Coueilles, Martisserre, Mirambeau, Molas, Puymaurin eta Saint-Frajou\n865 (%53) 766 (%46.9)\n2007an L'Isle-en-Dodon udalerrian erroldatutako biztanleak 2.137 ziren. Familiak 841 ziren, horien artean 266 pertsona bakarrekoak ziren (90 bakarrik bizi ziren gizonak eta 176 bakarrik bizi ziren emakumeak), 262 seme-alabarik gabeko familiak ziren, 214 seme-alabak dituzten bikoteak ziren eta 99 seme-alabak dituzten guraso-bakarreko familiak ziren.\n2007an 1.084 etxebizitza zeuden, 883 familiaren etxebizitza nagusia ziren, 118 bigarren erresidentzia ziren eta 84 hutsik zeuden. 952 etxeak ziren eta 125 apartamentuak ziren. 883 etxebizitza nagusietatik 568 bere jabearen bizilekua ziren, 267 alokairuan okupaturik zeuden eta 47 doan lagata zeuden; 5 etxek gela bat zuten, 68 etxek bi zituzten, 161 etxek hiru zituzten, 277 etxek lau zituzten eta 372 etxek bost zituzten. 483 etxek euren parking plaza propioa zuten azpian. 425 etxetan ibilgailu bat zegoen eta 312 etxetan bat baino gehiago zituzten.\nL'Isle-en-Dodon udalerriko biztanleria-piramidea 2009an .\n2007an lan egiteko adina zuten pertsonak 1.181 ziren, horien artean 849 aktiboak ziren eta 332 inaktiboak ziren. 849 pertsona aktiboetatik 721 lanean zeuden (395 gizon eta 326 emakume) eta 128 langabezian zeuden (60 gizon eta 68 emakume). 332 pertsona inaktiboetatik 120 erretiraturik zeuden, 83 ikasten zeuden eta 129 "bestelako inaktibo" gisa sailkaturik zeuden.\n2009an L'Isle-en-Dodon udalerrian 837 unitate fiskal zeuden, 1.769 pertsonek osaturik. Pertsona bakoitzeko diru-sarrera fiskalaren mediana urteko 14.052,5 euro zen.\n2007an zeuden 193 komertzioetatik, 5 erauzte enpresak ziren, 4 janari enpresak ziren, 1 material elektrikoaren fabrikazioko enpresa zen, 5 bestelako produktu industrialen fabrikazioko enpresak ziren, 25 eraikuntza enpresak ziren, 54 ibilgailuen saltze eta konpontze enpresak ziren, 8 garraio enpresak ziren, 10 ostalaritza eta jatetxe enpresak ziren, 2 informazio eta komunikazio enpresak ziren, 13 finantziazio enpresak ziren, 13 higiezinen enpresak ziren, 14 zerbitzu enpresak ziren, 26 administrazio publikoko enpresak ziren eta 13 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 57 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 2 banku bulegoak, 1 funeraria, 5 ibilgailuen konpontzeko eta nekazaritza tresnetako lantokiak, 1 ibilgailuen ikuskaritza teknikoko lekua, 1 autoeskola, 8 igeltseroak, 8 margolariak, 2 zurginak, 1 iturgina, 4 argiketariak, 1 eraikuntza enpresa, 6 ile apaindegiak, 1 albaitaria, 6 jatetxeak, 4 higiezinen agentziak eta 3 apaindegiak.\n2009an zeuden 20 establezimendu komertzialetatik, 1 supermerkatu zen, 1 120 m2 baino gehiagoko denda zen, 4 okindegiak, 2 harategiak, 2 liburu dendak, 2 arropa dendak, 1 zapata-denda zen, 1 elektrotresna denda zen, 1 altzari denda zen, 1 drogeria zen eta 4 lore-dendak ziren.\n2000. urtean L'Isle-en-Dodon udalerrian 30 nekazaritza-ustiategi zeuden, 833 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. L'Isle-en-Dodon udalerrian Bigarren Hezkuntzako ikastetxe bat zegoen 175 ikaslekin.\nLagarde (1,8 km)\nBoissède (2,5 km)\nMirambeau (3,2 km)\nMartisserre (3,7 km)\nAnan (3,8 km)\nAzken aldaketa 11 martxoa 2021(e)an, 09:19(e)tan


Lana, enplegua eta denbora... | Iritzia | Berria\nLana, enplegua eta denbora...\nArantxa Vazquez, eta Eli Etxeberria - LABeko idazkaritza feministako kideak\nGure inguruari begiratzeko denbora izango bagenu, gertatzen dena aztertzeko eta horretaz guztiaz hausnarketak egiteko tartea hartuko bagenu, begi-bistan duguna baino gauza gehiago ikusiko genituzke. Baina tarte hori edukitzea, gaurko jendartean, luxu bat da. Ez da eskubide bat, kapritxo bat, ezta bizitza ongi antolatzen dugun edo ez.\nDenbora edukitzea, besteak beste, klase kontua da. Generoarena ere bai, noski. Eta, nola ez, baita jatorri kontua ere!\nGure bizitza enpleguaren arabera dago antolatuta. Balio duen enplegua, eskubideak ematen dituena, kotizatzen duena, kontabilizatzen den enplegu hori. Zerbait ekoizten duen enplegua, «hazkundea» ekartzen duena enpresarien, patronalaren eta gobernuen hitzetan (haiek ere ez daukate denborarik, baina eduki zezaketen, denbora diru gehiago lortzeko erabiltzen dutelako; eta, ondoren, diru hori denbora besterik ez duenari erosteko erabiltzen dutelako). Hain ohituta gaudenez, pentsatzen dugu gauzak ezin direla beste modu batean izan.\nNormala iruditzen zaigu lan egiteko bizi behar izatea, gero eta gutxiago irabaziz gainera. Normala iruditzen zaigu hainbatek emakume bat edukitzea etxean, 24 orduz zerbitzatzen, bere bizitzaren truke. Normala iruditzen zaigu emakumeak arduratzea zaintzaz eta etxeko lan guztiez, emakume izate hutsagatik. Ez gaitu harritzen emakume gehienak zoratuta bizitzea guztira iritsi nahian, eta normala ikusten dugu etxeko langile gehien-gehienak emakumeak izatea, eta gehiengoa etorkinak. Ez dugu gogoeta egiteko arrazoirik ikusten?\nTartean, Eusko Jaurlaritzak etxeko langileak baztertu ditu adin txikikoak zaintzeko kontziliazio neurrietatik. Hori da, euren etxeak garbitzen dituzten horiek utzi ditu kanpo. Etxez etxeko laguntzaz arduratzen diren langileek (emakumeak gehienak, noski) baldintza prekarioetan jarraitzen dute, zerbitzu horiek ordaintzeko diru kopurua urtez urte txikitzen dutelako aldundietan. Eta udaletan, beste aldera batera begiratzen dute, zerbitzu horiek azpikontratatuz zuzenean kudeatu beharrean.\nDenboraren, enpleguaren eta lanaren banaketa ez da bidezkoa eta, ondorioz, emakumeok lan horiek musutruk egiten ditugu, prekarioan edo esklabotza garaietara gerturatzen gaituzten baldintzetan. Egoera hau dela jakin eta aldatzeko ezer ez egiteak bidegabekeria horren guztiaren bidelagun egiten gaitu. Zaintza lanak erantzukizun sozial bat dira; kontrakoa pentsatzea axolagabekeria politiko ikaragarria da.\nBerdintasun politikek irabazi dutela esaten da. Soldata arrakalaren auzian EAE zein ondo dagoen aldarrikatzen da. Baina, bitartean, baldintza guztiz salagarrietan lan egiten duten emakumeek garbitzen dituzte etxeak, eskubideak mugatuak dituztenak edo eskubiderik gabekoak egoera administratiboa dela eta. Berdintasunaz hitz egiten da, baina jarraitzen dute pentsatzen emakumeok gutxiago irabazten dugula oraindik ez dugulako ikasi ikasketak eta lanbideak ongi aukeratzen. Aski da!\nBenetan nahi al dugu jendarte bat inork egin nahi ez dituen lan guztiak emakumeok gure gain hartu beharko dituguna? Edo nahiago dugu lan horiek guztiak banatuko dituen jendartea? Lan horiek emakumeak zapaltzeko erabiliko ez dituen jendartea? Hori da helburua, eta bidea urratsez urrats egingo dugulako, gaurdanik has gaitezke eredu berri bat eraikitzen hasteko neurriak hartzen. Has gaitezen gaurko eredutik aldentzen, martxoaren 8an eskatzen genuen jendarte eredura gerturatzeko. Neurri asko ditugu hartzeko, besteak beste:\nEtxeko lanak eta etxeko langileak aitortu eta aitortza hori eskubide bihurtzea (langabezia, gaixotasun bajak, gizarte segurantzan kotizatzea, formakuntza, oinarrizko soldata...).\nLANEko 189. hitzarmena aintzat hartzea.\nBenetako kontziliazio politikak martxan jartzea, lanaldiaren murrizketa sakona eginez eta ordutegiak berrantolatuz, bizitzarekin bateragarriak izateko.\nJendartea bizitzaren arabera antolatzea, ekoizpenari begira antolatu ordez.\nSexuaren araberako lan banaketaren kontra egitea, kontuan hartuz arrazarekin guztiz lotuta dagoela, migrazio estatusarekin eta klase sozialarekin.\nJendartearentzat beharrezkoak diren lanak birpentsatu eta berrantolatu.\nErantzukidetasunerako politika eraginkorrak martxan jartzea eta kontziliaziorako benetako neurriak hartzea.\nBarneko langile izaera deuseztatzea.\nZaintzeko, zainduak izateko eta zaintzaile ez izateko eskubidea ziurtatuko duten neurri unibertsal eta zehatzak.\nZaintzarako euskal sistema publikoa eraikitzea.\nAngela Davisen hitz ezin hobe hauekin bukatu nahi dugu: «Emakumeon ardura erabatekoa eta indibiduala diren etxeko lanak deuseztatzea helburu estrategikoa da emakumeon askapenerako bidean. Baina lan hori guztia sozializatzea bazkariak prestatzea eta umeak zaintzea barne ekonomian irabaziak bilatzearen nagusitasunarekin bukatzea ekartzen du».


Erakusketak - Literaktum\nErakusketa honetan, Ingalaterrako Chawtoneko Jane Austen museoko irudien bidez, idazlearen bizitza eta obra biltzen dira. Hampshire konderriko Jane Austenen museoan, idazlea bere azken urteetan bizi izan zen etxea eta bere leku gogokoena da. Idazlearen talentua loratu zen eta bere obra nagusiak idatzi, berrikusi eta ezagutarazi zituen. Aieteko erakusketaren bigarren zati batean, Harrotasun eta Aurreiritzi lanaren pasarteak bildu dira Maite Gurrutxaga artistak sortutako ilustrazioekin.\nNon: Aiete Kultur Etxea\nAsteartetik ostiralera: 16:00-20:30 (Gabonetan 10:00 - 14:00)\n**Astelehen eta jaiegunetan itxita\nPRINCESSES, REBÉCCA DAUTREMER - PRINTZESA AHAZTUAK EDO EZEZAGUNAK\nRebécca Dautremerren ilustrazioen erakusketa hau, edertasunaren, fantasiaren eta aniztasunaren poetika batean inspiratuta dago. Printzesa guztiak ez dira etorkizunera pasa. Batzuk guztiz ahaztuak izan dira. Erakusketan printzesa famatuak eta ezezagunak ezagutuko ditugu, besteak beste, Ohianeko printzesa, Tremenduskah edo Ding eta Dong.\nPrintzesei eskainitako atalei esker, bere bizimoduari edo haren osagarriei (itzalkinak, abanikoak, bitxiak, etab.), umorea, poesia eta errealitate gozo baten sekretuak aurkitu ditzakegu. Rebécca Dautremerrek (Gap, 1971) Parisen diseinu grafikoa ikasi zuen, eta laster hasi zen gazteentzako liburuak idazten, lehenbizikoa 1996an argitaratuz, eta gero beste hainbat titulu. Plazer handia da ilustrazioaren zale guztientzako, ilustratzaile handi honen obrara hurbiltzea. Bere lana oso zabalduta egon da bere liburuen bidez. Erakusketa Pariseko Robillard Galeriatik ekarritako idazlearen jatorrizko 10 irudi osatzen dute.\n**Astelehen eta jaiegunetan itxita.\n50 urte bete dira 1969an euskaltzale talde batek (haien artean Ramon Saizarbitoria, Arantxa Urretabizkaia edo Ibon Sarasola) Donostian Lur argitaletxea sortu zutenetik. Erakusketa honek abentura horren nondik-norakoa jasotzeaz gain, Alberto Corazónek Lur argitaletxearentzat diseinatutako azal guztien erreprodukzioak eskaintzen ditu ere.\nNon: Ernest Lluch Kultur Etxea\nAstelehentik ostiralera: 10:00-14:00 / 16:00-20:30\n**Igande eta jaiegunetan itxita.


40 urte betetzen dira Ameriketatik Oñatira ikastera etorri zirela - Debagoiena - Goiena.eus\n40 urte betetzen dira Ameriketatik Oñatira ikastera etorri zirela\nEneko Azkarate 2014-01-22 07:54\n1974-75eko taldea Oñatiko San Lorentzon Yon Oñatibiarekin (Carmelo Urza).\nAmeriketako Estatu Batuetatik Oñatira ikastera etorri zirenen gaineko liburua eta dokumentala egin nahi ditu Iñaki Galdosek. 1974ko irailean etorri ziren Boisetik Oñatira. Hortaz, aurten 40 urte betetzen dira. Urteurren hori baliatu nahi du euskaldun jatorriko eta bestelako amerikar haien gainean jarduteko.\nBere blogean kontatu du Galdosek eta Goienari adierazi dio hurrengo hilabeteetan Boisera (Idaho-ko hiriburua) joango dela hainbat ikerketa lan egitera. Galdosekin egindako elkarrizketa luzea egubakoitzean argitaratuko dugu Goiena paperean eta Goiena.net-en.\nEgonaldi luzea egin zuten Oñatin, Boiseko unibertsitatearen babesarekin eta euskal kultura, hizkuntza edota ohiturak bertatik bertara ezagutzeko aukera izan zuten. Handik etorri zirenetako bi lagunekin batera, 8 urteko mutikotxoa zela, Haur dantzarien egunean ateratako argazkia ere erakutsi du Galdosek blogean. Alkate txikia izatea suertatu zitzaiola-eta.\nOñatiarrak kontatzen du, era berean, amerikar haiei ez zitzaiela gauzak oso eroso gertatu hasieran. Dio, CIAkoak zirelakoan, lehergailuak eta guzti jarri zizkietela "ongi-etorri moduan".\nHaiekin sortutako harremanei eusten die gaur egun Galdosek batez ere sare sozialak eta Internetek eskaintzen dituen teknologiak baliatuz.\nEta, aurreratzen du, haien gaineko liburua eta dokumentala egin nahi dituela eta dagoeneko harremanetan jarria dela Txintxua Films-eko Asier Altuna zinegile bergararrarekin. Iñaki Galdosek dokumental hori zuzenduko lukeen zinegilearen izena eta aurreratzen du: Koldo Almandoz.


Ereintza taldeak aurtengo Inauterien balorazioa egin du | Herribizia\nEreintza taldeak aurtengo Inauterien balorazioa egin du\nInauteriak 2017-03-02 | 0\nEzohiko bukaerarekin eman dio bukaera Ereintza Dantza Taldeak Inauteriei. Eguraldi txarra dela eta, ez zitzaion ohiko bukaera eman Sardinaren Ehorzketari, eta ez zen ibaira bota. Itsaso zakarrak, Oiartzun ibaian ere olatuak ekarri zituen. Hibaika Arraun Elkarteko lagunek sardina jaso ohi dute ekitaldiaren bukaeran, baina itsasoaren egoerak ez zuen horretarako aukerarik ematen, eta horregatik, sardina udaletxean sartuta eman zitzaien bukaera Inauteriei.\nEuria zaparrada bat bestearen atzetik izan genituen atzo arratsaldean, eta azken momentura arte aritu ginen parte-hartzaile guztiak erabakia hartzen. Errenteriako Musika Bandak, istrumentuentzat arriskutsua zelako, ezin izan zuen atera.\nIbilbidean zehar euria lagun izan genuen eta ibilbidea eta Herriko Enparantzako ekitaldia ohi baino laburragoak egin genituen. Bestetik, txalogarria izan zen parte-hartzaile guztien prestutasuna eta euriari aurre eginez desfilea ikustera etorritako herritar kopuru handia.\nDatorren urtean, ea azken urtetako bolada bukatu eta eguraldia lagun dugun, eta horrela mimoz eta ilusio guztiarekin prestatzen dugun ekitaldia bere horretan egin daitekeen.\nInauteriak bukatuta, balorazioa oso positiboa egiten dugu Ereintza Dantza Taldetik. Azeri Dantzaren goranzko joera nabarmena da; herritarren parte-hartzea handituz doa urtez urte, eta ikusle kopurua ikusgarria da. Sardinaren ehorzketan eguraldia txarra izan da ere, jende askok jarraitu zuen sardinaren ibilia.\nBestetik, larunbatean, Ereintzako neska-mutilek Uztaritzen, Hartzaro jaialdian, Azeri Dantza eskaini zuen. Oso pozik itzuli ginen bertatik, jendetza izan zen ekitaldian, eta barre ugari egin zuten bertaratutakoek eta txalo zaparrada batekin agurtu gintuzten. Gainera, gure herriko ohitura ikusleekin eta beste talde parte-hartzaileekin partekatzea aberasgarria izan zen oso.\nHona, asteburuko partiden berri


barren.eus - Mintxetako harmailak jendez gainezka zirela jokatu dute Haundik eta Realak lagunarteko partida\nMintxetako harmailak jendez gainezka zirela jokatu dute Haundik eta Realak lagunarteko partida\nRealak 5-0 irabazi dio Haundiri C.D. Elgoibarren mendeurrena ospatzeko bi taldeek Mintxetan jokatu duten partida. ARGAZKI-BILDUMA\nBerritasun ugarik bat egin dute Haundik eta Realak Mintxetan jokatu duten partidan. Denboraldiko estreinako partida izan da bi taldeentzat, aurten Europan lehiatuko den Realak orain zortzi egun eskas hasi baitzituen entrenamenduak. Donostiako taldeak kamiseta berria ez ezik bidaiatzeko erabiliko duten autobusa ere estreinatu ditu gaur Elgoibarren. Elgoibartarren artean ere izan da berrikuntzarik. Omar Aizpuru entrenatzaileak gaur egin du debuta etxekoen aulkitxoan eta oraintsu agintea hartu duen Jon Basurto presidentearentzat ere aurreneko konpromisoa izan da.\nEusebio Sacristan Realeko entrenatzaileak jokalari gazteak ekarri ditu gaur Elgoibarrera, Xabi Prieto edo Zurutuza moduko jokalari beteranoekin batera. Oraintsu fitxatu duten Diego Llorente atzelariak ere Elgoibarren egin du debuta Realarekin. Bigarren zatia jokatu du Real Madrileko jokalari ohiak. Jokatu ez duten arren, William Jose, Asier Illarramendi edo Rulli atezaina Mintxetan izan dira, eta baita Markel Bergara elgoibartarra ere. Madrilgo Getafe taldeak fitxatu nahi du erdilari elgoibartarra eta Reala lagatzeko zorian egon daitekeelako gelditu da Elgoibarren jokatzeke. Harmailetan egon da Bergara, eta eskuak bete lan izan ditu zaleei sinadurak banatzen eta haiekin argazkiak ateratzen.\nPartidari dagokionez, Haundik ondo eutsi dio partidari lehen orduerdian. Lehen gola bere atean sartu du atzelari elgoibartar batek, eta 0-1 ailegatu dira atsedenaldira. Bigarren zatian agerian gelditu da bi taldeen artean dagoen aldea eta lau gol gehiago sartu ditu Realak. Hiruzpalau gol gehiago sartzeko aukerak ere izan ditu, baina Haundiko atezainak eragotzi du, gelditu apartak eta ikusgarriak eginez. Txalo zaparrada bikainak jaso ditu.\n•Presidente ohiei omenaldia\nPartida hasi baino ordulaurden lehenago C.D. Elgoibarreko presidente ohiei errekonozimendu ekitaldia egin dute berdegunearen erdian (ikus argazkia). Presidente izandako 50 lagun omendu ditu klubak. Era berean, partida hasi aurretik aste honetan zendu den Jose Gabiola elgoibartarra ere izan dute gogoan. Realean jokatu zuen Gabiolak 59-60 denboralditik 62-63arte bitartean. Gabiolaren senideei lore sorta opaitu diete Realeko presidente Jokin Aperribayk eta C.D. Elgoibarreko presidente Jon basurtok (ikus argazkia). Gero, minutu batekom isilunea egin dute.\nPartidaren atsedenaldian, berriz, Ricardo Garate zena omendu dute (ikus argazkia), bera izan zelako mendeurreneko hainbat ekintzaren sustatzailea, horien artean gaur Mintxetan jokatu duten partida.\nHaundik eta Realak jokatu duten partidako ARGAZKI-BILDUMA


Hiriak argaltze prozesuan: “Shrinking Cities” – Hiripublika\n“Shrinking Cities”, hona hemen, bizi dugun krisi sistemikoari izena jartzeko azaleratu den beste “hitz tramankulu” berri bat. Euskarazko behin behineko bertsioan “hiriak argaltzen” modura itzuli dezakegu.\nGertakari urbano hau, soka luzeko fenomenoa bada ere, hamarkadetan zehar egozten joan den isilpeko tendentzia izanda, orain, krisi egoera honen erdian analisi gune bihurtu da. Ta zeintzuk ote dira “argaltze” prozesu honetan hainbat hirik bizi dituzten ezaugarri antzekoak? Ba, fenomeno hau aztertzen dabiltzan ikerketa lantaldeak (eta bide batez izena bera ere jarri diotenak) honako adierazleak azpimarratzen dituzte: populazioaren beherapena eta aldi berean adintze tasa altua, etxe hutsen hazkundea fluktuazio hutsaren maila gainetik, tokiko oinarri finantzarioen makurtzea eta gain dimentsionatutako azpiegitura urbanoak.\nDinamika urbano honetara heltzeko hainbat faktore desberdin egon daitezke, bakarrean agertuz edota pilaketa ildoan: hiri barreiatzea aldirietan (sprawl), bai etxegintzan edota lantegi guneetan, berrantolaketa ekonomikoaren ondorioak (batez ere industria pisutsu historikoaren gainbeheragatik) edo joera demografikoaren indarrez (ugaltze tasa baxuak eta emigrazioaren alde egiteak).\nHemen ere, badira egoera honetan dauden hiri adibide nabarmenak, denak, iraganean izandako nortasun industrialaren atzera egiteak markatuta. Hemen datu batzuk, 1981-2011 urte tarteak konparatuz, jasandako populazio galerak islatzen dituztenak:\nSestao: -%29, Eibar: -%26,3, Pasaia: -%22,2, Basauri: -%19,7, Portugalete: -%18, Errentería: – %15,7.\nGainera, hiri hauek dira, Erkidegoan gertatzen lurralde kolapsoan, Euskal Urbearen puntako hirigune hiperurbanizatuaren adierazle nagusienetakoak.\nBehin hiriaren joera hau aintzat hartuta, ezinbestean, antolaketa urbanoaren ardura duten eragileek, estrategia desberdinak jarri ditzakete abian: ohikoena, hazkundearen bidea berreskuratzeko ahaleginak izaten omen dira, hein batean, hiriaren zabalgune “naturalarekin” jarraitzea, “olio tantaren” teoria hedatzaile ezagunari (eta errepikakorrari) men eginez, eta barne eskari/inbertsioak betetzen ez duena, kanpotik erakarritakoarekin estaltzen saiatu, horretarako “city marketing” mezu aproposekin hornituz.\nEibarko Parke Teknologiko berriak, bikaintasun urbanoaren bila….\nhirigunetik ihesi, eremu berdea kolonizatzeara jo du…beste behin\nBaina, ez ote dago beste hausnarketa posiblerik? Abagunearen araberako hirigintza (abagune ehiztarien mendekoa) albo batera utzi beharko da jada, hiri-ikono ikusgarrien garaiak zimeldu egin direlako, eta garai berriotan “egokitzapenerako” hirigintza beharrezkoagoa izango dugu.\nEnergia iturri tradizionalen (petrolioa eta gasa) agortze prozesuak, edo bestelakoak (nuklearra, fracking,…) eskatzen-eragiten dituzten kostuen maila (ekonomikoak, ekologikoak, geo-estrategikoak,..) jasangaitza delako, hiriguneak argaltzen joaten pentsatzea, biderik inteligenteena izan daiteke. Gure hirietan, badira derrigorrez abian jarri beharreko eskasia egoera baterako egokitzapen bideak, eta hutsik geratzen ari diren hainbat eraikinen berrerabilpena izango da ziurrenik, aurrez-aurre dugun lehenetariko egitekoa.\nEtxebizitza duinerako eskubidea behingoz gauzatzeko erreklamazioak, garapen sozio-ekonomikorako behetik-gorako ekimenak, berrikuntza sozio-kulturalaren aldeko bilguneak, eta abar luzea…badira abian, jada, gizarte eremu hainbatetan. Oztopoa beti da, hemen oso errotua dagoen beste tradizio sozio-ekonomiko bat, jabegoari “berezko” zor omen zaion errentagarritasuna, hain zuzen. Jabego pribatuak botere publikoarengandik beti izan duen babes hautsiezinean eroso instalatuta. Berrikuntza urbanoak etorkizunik izan behar badu, jabegoari dagokion betebehar sozialari astindu beharko diote horretarako ahalmena egotzita dutenak, legedian argi ezarrita dagoen tenorean, Konstituzioaren 33.2 artikulutik hasita eta Lurzoruaren 2/2006 Legearen 18, 199 artikuluak eta hurrengoetatik jarraituz.


New York Times: Euskal Herriko sagardoa plazer bat da, erritu bat eta euskal historia New York Times: Euskal Herriko sagardoa plazer bat da, erritu bat eta euskal historia\nHome Gizartea Kultura New York Times: Euskal Herriko sagardoa plazer bat da, erritu bat eta...\nNew York Times: Euskal Herriko sagardoa plazer bat da, erritu bat eta euskal historia\nNew York Timesek artikulu bat zuzentzen digu berriz, oraingoan “Travel” atalean eta Jason Wilsonek sinatua. Beti diogu, zaila da ikuspuntu ezberdin eta propio batetik gure herrialdearen errealiatea munduari kontatzen dion egunkari honengatik sinpatia ez izatea. Guri buruz, euskalduna izateak benetan esan nahi duenari buruz idazten duen bakoitzean, munduan zehar milaka pertsonek gure errealitateari buruzko beste aspektu bat deskubritzen dute.\nOraingoan sagardoen eta hauen munduaren txanda da. Jason Wilsonek eta Tyler, bere anaiak, mundu honetako “sakonketa prozesu” partikularra egin dute gipuzkoan sagardotegi ezberdinak bisitatuz.\nGastronomiaren tradizioei buruz hitz egiten digute, Txotx-ari, janariari, giroari….eta historiari buruz. Euskaldunen historian sagardoak izan duen garrantzia.\nEz da lehenengo aldia euskaldunek sagardoaren historia asmatzen ari direla esaten duen artikulua jasotzen duguna, tradizio hori inoiz ez dela hemen egon, eta nahi dugun gauza bakarra protagonismoa lapurtzea bakarrik dela. Beti erantzuten dugu berdina, euskal bale-ehiztariek, euskal arrantzaleek, euskal itsas-gizonek, beraien bidaietan hainbat sagardo edaten zuten eta horrek eskorbutoa sufritu gabe distantzia handiak zeharkatzera lagundu zien Ipar Atlantikoa “euskaldunen itsasoan” bihurtuz.\nHoni buruz ere hitz egiten digute artikulu honetan, eta aurkitzeak “goiza alaitu” gaituela aitortu behar dugu. Egia esan, sagardoari buruzko artikuluek horrela egiten dute normalean. Beti gogoratzen dugu, Iparraldeko euskaldun batek Astigarraga bisitatzen zuen Yorkshire Posteko kazetariari esanikoa azaltzen duena: “No. Not Spain. It´s Basque“.\nEz galdu artikulua, merezi du. Aipatzeko Daniel Rodriguesen argazki bikainekin irudikatuta dator.\nNew York Times – 2018/03/16 – EEBB\nGoogle Itzultzailea. New York Timeseko orrialde honek ez du Google-en itzultzaile automatikoaren sistema onartzen. Textua ebaki eta itsastea beharrezkoa da.\nPrevious articleEusko Ikaskuntzarekiko konpromesuak 100 urte gehiago egingo dute… gutxienez\nNext articleBilbo, munduko 10 hiri hoberenetako bat surfistentzat


Ramiro Gonzálezek “Araba erreferente eta abangoardian kokatzeko denbora berri bat irekitzen dituen berealdiko proiektuen” berri eman du eta lidergoa, elkarlana eta egonkortasuna promestu ditu\nHautaketarako Osoko Bilkuran, Diputatu Nagusi izateko hautagaiak, Ramiro Gonzálezek hurrengo legealdirako lehentasunak aurkeztu ditu\n04 Uztaila | Araba\nArabako Diputatu Nagusi berriro izateko EAJ-PNV-ko hautagaiak, Ramiro Gonzálezek, hurrengo legealdirako konpromisoak aurkeztu ditu gaur goizean hautaketarako Osoko Bilkuran. Lau urte hauetan “Araba erreferente eta abangoardian kokatzeko denbora berri bat irekitzen dituen berealdiko proiektuak”, aurkeztu ditu. “Lidergoaz, elkarlanaz eta egonkortasunaz” egingo dituela esan du gainera.\nBere inbestidura diskurtsoan, jeltzale buruak eta Arabako Diputatu Nagusi berriro izateko hautagaiak gizartearen gehiengoak hautestontzietan eman dion babesak ematen dion konfiantzarekin aurkeztu du bere burua. “Eusko Alderdi Jeltzalea lurraldeko alderdi politiko nagusia izan da, besteengandik distantzia handira. Legealdi berri bati aurre egiteko prest nago, duela lau urte nituen ilusio eta espiritu berarekin, baina babes handiagoarekin”. Era berean, “akordio zabalagoak” bilatzeko konpromisoa erakutsi du datozen lau urteetan lurraldeak dituen erronka nagusietan: “Hasiera batetik elkarrizketarako eta akordiorako prest nagoela erakutsi nahi diet alderdi politiko guztiei, salbuespenik gabe”.\nMaiz erabili du berrikuntza hitza, foru politiketan zeharkako ardatz izango dela erakutsiz ”Berrikuntza bultzatuko dugu industria, baina baita gizarte arloko ekimenetan eta lurraldearekin zerikusia dutenetan”, esan du adibide hauek jarriz.\nTestuinguru honetan datozen lau urteetan izango dituen lan ardatz nagusiak aipatu ditu; garapen ekonomikoa eta enplegua; politika sozialen bidez kohesio soziala bermatzen duen giza garapena, bereziki zahartzean atentzioa jarriz; eta herri aktibo eta biziak lortzea, zerbitzu berdintasunarekin eta ekonomia dibertsifikazioarekin hiriaren eta landaren arteko zuloa itxiz.\n“Arabak abangoardian egoteko eta arlo askotan lehen mailako erreferente izateko ahalmena du”, irmo azpimarratu du hau Ramiro Gonzálezek hautaketarako Osoko Bilkuran, garapena eta hazkunde ekonomiko jasangarria sendotzeko eta kalitatezko enplegua bultzatzeko proiektu berriak jakinarazten zituen bitartean.\nHorrela, EAJ-PNV-ko hautagaiak Industria 4.0 teknologietan Fabrikazio Aurreratu Zentro bat sortzera konprometitu da, Arabako enpresen beharrei erantzuna emateko eta hauen lehiakortasuna sendotzeko. Era berean, Forondako Aireportua sustatzeko diru kopuru handiago bat iragarri du, “hegaldi gehiago eta helbide gehiago” lortzeko ideiarekin.\nPolitika fiskalari dagokionez, Ramiro Gonzálezek oposizioak onartu zituen zerga neurriak ezereztuko dituela aurreratu du. Aldi berean hurrengo errenta aitorpenean dedukzioak galduko zituzten 30.000 pertsona nagusiei lasaitasun mezua bidali nahi izan die.\nPolitika sozialak eta bizi kalitatea\n“Politika sozialen bidez kohesio soziala bermatzen duen giza garapen bat lortzea, bereziki zahartzean atentzioa jarriz”, da hautagaiak aurreratu dituen beste ardatzetako bat.\nRamiro Gonzálezek aurkeztu dituen neurrien artean Ezgaitasunean Berrikuntza Zentro baten sorrera da deigarriena, aste honetan hasi den ZainduzAraba programaren garapenarekin batera. Programa honek laguntza, formazioa eta arnasaldia emango die pertsona zaintzaile ez profesionalei.\nErresidentzia plaza berriak sortzera ere konprometitu da, hitzarmenduei lehentasuna emanez, pertsona helduentzako, adimen ezgaitasuna eta ezgaitasun fisikoa dutenentzako, babesik gabeko adingabeentzako oinarrizko zentroak berrantolatzen diren bitartean.\nDiputatu Nagusi berriro izateko EAJ-PNV-ko hautagaiak giza barneratzerako sektore arteko plan baten lantzea iragarri du eta honek pobrezia eta giza baztertze egoerak barneratuko ditu. Era berean, genero indarkeriaren biktima diren emakumeei laguntza emateko egitura berriak izango ditu, hauen artean egonaldi erdiko eta egonaldi luzerako atentzio zentro berri bat.\nHerri biziak eta erakargarriak\n2019-2023 legealdirako Ramiro Gonzálezen hirugarren ardatz nagusia “lurralde bizi bat, zerbitzu berdintasunarekin, ekonomia dibertsifikaziorekin eta herri aktibo eta biziekin” bultzatzea izango da.\nArlo honetan, EAJ-PNV-ko hautagaiak proposamen berriak ezagutzera eman ditu. Adibidez, 1.000 biztanle baino gutxiagoko herrietan etxebizitzak eta eraikinak birgaitzeko plan bat, Europar Batasunak herri behartsuak deitzen dituen herriei zerga tratamendu zehatza bat, mendi zonaldean eta despopulazioa arriskuan daudenei oro har.\n“Hiriaren eta landaren arteko zuloa ixteko helburuarekin”, Obra eta Zerbitzu Foru Plana, Obra Txikiak eta Auzolanak edo FOFEL bezalako Arau garrantzitsuak gaurkotzeko konpromisoa ere erakutsi du.\nGonzálezek defendatu dituen ideietan zehar, pertsona nagusientzako etxebizitza adimendunak bultzatzeko programa bat ere aurkitu daiteke.\nKultura eta kirolaren aldeko apustua ere erakutsi du Ramiro Gonzálezek. Zentzu honetan auditorio berri bat sortzeko proiektuari buruz hitz egin du: “Arabak merezi dituen emanaldiak jasotzeko baldintzak dituen azpiegitura bat nahi dugu. Arabarrok ezin dugu gehiago itxaron”, azpimarratu du.\nHelburu berdinarekin, Printzipal Antzokiaren berrikuntza ezagutzera eman du, XXI. Mendera eguneratuz. “Kulturak, ilusioa, harrotasuna eta pertenentzia sortzen ditu lurraldean”, gogoratu du Gonzálezek. Aldi berean Mendizorrotzako estadioaren berraldatzea beharrezkoa dela gogoratu du: “Vitoria-Gasteiz eta Araba kirol profesional eta aisialdi erakargune bezala bihurtzeko estrategian ezinbestekoa da”.\nEta bukatzeko, hautagaiak eskua luzatu die oposizioan daude alderdi politikoei: “Foru Gobernu honetan akordiorako prestutasuna aurkituko duzue, ziur izan”.\n“Erronka handiak ditugu aurrean eta helburu komun bat, arabarren bizi kalitatea hobetzea. Araba inbertsiorako lurralde ezin hobea da, bizitzeko eta gozatzeko ere. Amets egi bihurtzeko ordua da. Lan egitera jarri gaitezen gaurtik aurrera hori lortzeko”, amaitu du Ramiro Gonzálezek.


Jaiotzen kopurua mantendu egin zen 2005eko bigarren hiruhilekoan\nHomeGaiakJaiotzakPrentsa Oharrak Jaiotzen kopurua mantendu...\nJAIOTZEN ESTATISTIKA (JAIE) 2005eko bigarren hiruhilekoa\n4.939 ume jaio ziren 2005eko bigarren hiruhilekoan eta erdia baino gehiago lehenengo seme-alabak izan ziren\nEUSTATek egindako Jaiotzen Estatistikako 2005eko bigarren hiruhilekoaren datuetan, 4.939 jaio jaso ziren, hots, iazko aldi berean izandakoen ia kopuru bera. Lurraldez lurralde, Araban 726 ume jaio ziren, Bizkaian 2.507, eta Gipuzkoan 1.706.\nJaiotza-hurrenkeraren arabera, 2005eko bigarren hiruhilekoan jaioen erdiak baino gehiago, hots, 2.797 ume, lehenengo seme-alabak izan ziren; 1.850 ume (%37,5) aurretik beste bat zegoen familietara iritsi ziren; eta hirugarren eta ondorengo seme-\nalabak %5,9ra iritsi ziren. Bizkaian (%41,2), bigarren eta ondorengo seme-alaben kopurua Euskal AEko batez bestekoa (%43,4) baino txikiagoa izan zen, eta hori herrialde historiko horretan baino ez zen gertatu. Izan ere, Araban eta Gipuzkoan portzentaje hori gainditu egin ziren, %45,5eko eta %45,7ko portzentajeak izan baitzituzten, hurrez hurren.\nLau jaiotzatik hirutan amak 30 urtetik gorakoak izan ziren\nJaiotzak amaren adinaren arabera banatuz gero, oraindik ere nagusi da 30\n34 urteko amen taldea. Beraiek izan ziren, bigarren hiruhilekoan ere erditu zirenen ia erdiak. Ondoren, goragoko taldea kokatu zen, hau da, 35\n39 urte artekoa (%26,3) eta 25\n29ko taldea beherago geratu zen, erditzeen %18,2 ekarri baitzuen. Muturreko adinak dituzten taldeetan, 25 urtetik behera amatu zirenak %5,6 izan ziren, eta 40 urtez gorakoen taldeak, berriz, jaiotzen %3,7 besterik ez zuen ekarri.\nEzkontzaz kanpo jaioek guztizkoaren %21,9 hartu zuten, eta ia puntu bat igo ziren 2004ko bigarren hiruhilekoaren aldean. Gipuzkoa (%22,3) izan zen Euskal AE osoko kopurua gainditu zuen lurralde bakarra. Arabako portzentajea Euskal AEkoaren berdina izan zen eta Bizkaikoa (%21,6) apur bat txikiagoa. Talde horren erditze\nadina haurrak eduki zituzten amen multzo osoarena baino txikiagoa izan zen, ama ezkongabeen %18,2 14 eta 24 urte bitartekoak baitziren.


Mansi - Wikipedia, entziklopedia askea.\nXamanismoa, kristautasun ortodoxoa\nMansia (mansieraz: меньдси, моансь; errusieraz: Манси), lehenago vogul deitua, Siberiako mendebaldean, Ob ibaiaren arroan, khanti herriaren batera bizi den herria da. Bi herriok ob-ugriar taldean sailkatzen dira, beren hizkuntza ural familiako ugriar adarrekoa baita.\n2010eko Errusiako erroldan 12.269 zenbatu ziren; hauetatik, 11.614 Tiumen oblastan bizi ziren (10.917 Khanty-Mansi barruti autonomoan) eta 251 Sverdlovsk oblastan.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-7-13 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\n↑ Euskaltzaindia. (PDF) 190. arauaː Munduko herriak eta etniak. .\n↑ 2010eko Errusiako erroldaren behin-betiko emaitzak Gks.ru\nBNF: 119787156 (data)\nSami (Inariko sami • Kildin sami • Lule sami • Iparraldeko sami • Pite sami • Skolt sami • Hegoaldeko sami • Ter sami • Ume sami)\nMordoviar (Erzya • Mokxa)\nKomi (Komi-Permiak • Perm Handia)\nHungariar (Csango • Székely)\nArtikulu hau antropologiari buruzko zirriborroa da. Wikipedia lagun dezakezu edukia osatuz.\nOrriaren azken aldaketa: 13 abendua 2019, 11:57.


Egiaztatu <Berretsi sare-konexioko ezarpenen aldaketak> aukeran <Bai> dagoela ezarrita.\nMakina konektatuta dagoen sarean telefonozko konexioa duen router bat badago, baliteke makina helmugakoa ez den beste hartzaile batera konektatzea, makinaren edo telefono bidezko routerraren ezarpenen arabera. Ondorioz, baliteke harpidetza-lineak eta deiek kostua izatea. Egiaztatu honako hauek.\nGailuak kudeatzeko softwarea erabiltzean, ezarri <Ezarri dedikatutako komunitatea> <Bai> aukeran eta hautatu <Irakurri/Idatzi> <MIB sarbidebaimena> aukeran. Ezarri <Bai> <Dedikatutako atakaren ezarpenak>-erako.\nMakina Lo moduan sartzen bada, baliteke ordenagailu batetik aurkitu ezin izatea. Ezeztatu Lo modua edo aldatu <Lo moduaren energia-erabilera> <Altua> aukerara.\n<Erabili HTTP> eta <Urruneko EI ezarpenak> ezarpenetan <Bai> hautatu da?\nSuebakian ordenagailuekiko komunikazioak mugatuta daude? Urruneko EIa bistaratu ezin bada ezarpenak oker daudelako, ezarri <Ez> <IPv4 helbideen iragazkia>, <IPv6 helbideen iragazkia> edo <MAC helbideen iragazkia> aukeretan makinaren kontrol paneletik.\nKomunikazioa murriztea firewallak erabiltzen\n<Sarea> <IPv4 helbideen iragazkia>\n<Sarea> <IPv6 helbideen iragazkia>\n<Sarea> <MAC helbideen iragazkia>\nSakatu (Kontagailuaren/Gailuaren informazioa) tekla eta egiaztatu IP helbidea.\n: 50 metro baino gutxiago


Marinel-merkatua eta kultur ekitaldiak egingo dira asteburuan Amaiako Plazan | Baleike\nMarinel-merkatua eta kultur ekitaldiak egingo dira asteburuan Amaiako Plazan\nBaleike 2012-06-22 10:21\tKultura\tNabaherria elkarteak ekarrita, merkatua eta kultur ekitaldiak egingo dira gaur hasi eta igande arratsaldera bitartean Amaiako Plazan. 17:00etan zabalduko da azoka eta gaur bertan Morau eta Petti abeslarien saioak izango dira.\nBretainia, Països Catalans, Andaluzia, Asturies, Galiza, Aljeria, Nafarroa… ekainaren 22tik 24ra bitartean, artisautza eta elikagaigintza arloko ekoizleak izango dira Zumaian, herrialde ezberdinetako eskulanen eta produktuen azokan. Kulturarteko jai-giro ederrean, Euskal Herriak bere kultugune berezia izango du. Bertan, historia erakusketa iraunkorra, kantaldiak, haur-antzerkia, ikus-entzunezkoak eta hitzaldiak, eskeiniko dira.\nKultur ekitaldien joan-etorri honen ondotik, bisitariek, artisau ekoizpenen eskeintza oparoa ezagutzeko eta dastatzeko aukera izango dute. Kale-antzerkiz lagunduta, “Banaiz Bagara” elkartearen dendak, “Nafarzaleak” tabernak eta Galizako Olagarro Erretegiak, aipamen berezia behar dute.\nKolore, zapore eta usain anitzeko kulturen arteko marinel-azoka honek, Zumaiako Udalaren babesa izango du eta bere nortasun ludikotik at, Euskal Herriko Historia eta Kultura islatuko duen ondoko kalitatezko jarduera egitaraua garatuko da.\n17:00 Marinel-azokaren irekiera\n17:30 Erakusketa iraunkorra: Euskal erreferentziak eta konkistak\n18:30 Hitzaldi musikatua: Euskarazko kantagintza berriaren historia – Andoni Tolosa “Morau”\n20:00 Kantaldia: Petti\n11:00 Marinel-azokaren irekiera\n12:00 Hitzaldia: 1512, Nafarroaren konkista. Angel Rekalde (Nabarralde)\n13:00 Musika emanaldia: Erramun Martikorena\n17:00 Haur-antzerkia: Arrain herriaren memoria galdua. Ixabel Agirresarobe · Hodei unzueta\n18:30 Ikus-entzunezkoa: Gipuzkoaren jatorria\n20:00 Musika emanaldia: Herri-musikaren soinu tresnak. Juan Mª Beltran\n12:00 Hitzaldia: 1200. urteko konkistaren ondorioak. Aitzol Altuna (Nabarralde)\n13:00 Musika emanaldia: Aintzina Folk Taldea\n16:30 Birtuosismoz betetako Kantaldi Umoretsua. Joseba Irazoki\n17:00 Bertsolharitza: Elkarri eragiteko haurrentzako kantu-bertsoa. Ibai Esoain


Ternua etxearen emakumeentzako KULA JACKET jaka polarrak hotzaren aurka babestuko zaitu eta, aldi berean, Polartec® Power Stretch Pro® ehunari esker izerdia zure gorputzetik urrundu eta lehor mantenduko zaituen transpiragarritasun egokiaz gozatuko duzu. Berehala lehortzen den jantzi eroso eta oso sendo honek mugimendu-askatasun handia emango dizu mendiko jardueretan, esate baterako, mendi-ibilaldietan, trekkingean, alpinismoan eta izotz-eskaladan, eta baita zure denbora librean ere. Jostura lauak ditu, eta mahukan kremaileradun patrika bat darama.\nJaka elastiko hau Polartec® Power Stretch® Pro ehunaz fabrikatua dago, eta ebakera estua eta txanoa ditu. Jostura lauak izateaz gain, kremaileradun patrika bat du mahukan.\nCAMP TIGHT W ELASTIKOA


JOLASTU BEHAR DITUZUN 20 EZKUTUKO GOOGLE-KO JOKO BAINO GEHIAGO (2022) - LEUNA\nJolastu behar dituzun 20 ezkutuko Google-ko joko baino gehiago (2022)\nAn argitaratuaAzken eguneratzea: 2022ko urtarrilaren 2a\nSormenaren eta asmamenaren gailurra lortu du mundu osoan ezaguna den Google software garatzaileak. Konturatuko zinen nola, hainbat alditan, urteurrenetan, jai nazionaletan eta mundu osoan ezagunak diren urtebetetze batzuetan, bilatzaileak bere hasierako orria berritzen duen doodle eta letra-tipo dibertigarriekin, hamar aldiz erakargarri eta dibertigarriagoa izan dadin.\nBaina ba al zenekien Google-ren sormenaren adibide bikain batzuk oraindik ez dituzula aurkitu? Izan ere, ez zenekien existitzen zirenik ere!! Google-k ezkutuko joko zirraragarri asko ditu bere aplikazio gehienetan: Google Maps, Google Search, Google Doodle, Google Earth, Google Chrome, Google Assistant. Badira beste Google zerbitzu batzuk ere, ezkutuko jokoak dituztenak. Artikulu honek horietako gehienak ezagutuko zaitu.\nJoko hauetara modu ezberdinetan sar zaitezke. Esate baterako, bertan kate batzuk bilatu eta joko hauetaz gozatu dezakezu deskargatu edo instalatu gabe. Beraz, zure telefonoan Interneten nabigatzeaz aspertzen bazara, edo zure jarioetan zehar nabigatzeaz edo lagunekin txateatzen ari bazara, ezkutuko 20 Google Joko hauek umore-aldaketa bat izango dira zalantzarik gabe.\n2022an jokatu behar dituzun ezkutuko Google-ko 20 joko baino gehiago\n#2. Testu Abentura\n#3. Google Clouds\n#4. Google Gravity\n#5. Google Saskibaloia\n#6. Lucky sentitzen al zara?\n#7. Hitz Jumblr\n#9. tic tac behatza\n#10. Pac Man\n#11. Zozketa azkarra\n#12. Irudi Puzzlea\n#13. Marshmallow Land (Nova Launcher)\n#14. Magic Cat Academy\n#16. Zerg Rush\n#17. Sherlock Misterioak\n#18. Xake Mate\n#hogeita bat. santa jarraitzailea\n#22. Rubiken kuboa\nEzkutuko Google-ko jokoei buruzko artikulua hasteko, jende gehienak orain arte ezagutzen duen bat aukeratu dut: T-Rex. Gaur egun Google Chrome-n oso joko ezaguntzat hartzen da.\nAskotan gertatu izan da nabigatzen ari zaren bitartean gure sareko konexioa bat-batean desagertzen dela, baliteke pantaila zuri bat agertzen ikustea. Pantailak dinosauro txiki bat dauka beltzean, eta horren azpian testua- Ez da Internet aipatzen.\nFitxa zehatz honetan, zure ordenagailuan/ordenagailu eramangarrian zuriune-barra sakatu behar duzu. Jolasa hasten denean, zure dinosauroa aurrera egiten hasiko da abiadura areagotuz. Oztopoak salto egin behar dituzu zuriune-barra erabiliz.\nOztopoak gainditzen dituzun heinean, zailtasun maila handituz doa denborarekin. Joko honetara jolastu nahi baduzu, Internetek ondo funtzionatzen badu ere, ordenagailu eramangarritik konexioa desaktibatu eta Google Chrome ireki dezakezu edo, egin klik estekan Internet bidez jokoan sartzeko.\nSaiatu zure errekorrak gainditzen eta lortu puntuazio altuak! Erronka zaitut!\nGoogle Chrome-k joko ezohiko eta ustekabeenak ditu, egoera bitxienetan. Jokoa ondo ezkutatuta dago Google Chrome-ren iturburu kodearen atzean. Jokora sartzeko, jokoaren testu-abenturaren izena idatzi beharko duzu Google bilaketan, eta, ondoren, zure iMac-en bazaude, sakatu Command + Shift + J. Windows OS bat baduzu, sakatu Ctrl + Shift. + J. Idatzi Bai koadroan, Testu abenturak jokoan jokatu nahi duzun berresteko.\nBeraz, jokoa jokatu behar da, Googleren logotipo ofizialeko o, o, g, l, e letrak bilatuz. Jokoak oso retro kutsu bat emango dizu ordenagailuak merkatuan hasi berriak zirenean. Interfazea apur bat zaharra da, interfaze triste eta triste batekin.\nJolasa bizi dezakezu goian emandako urratsak jarraituz. Merezi du probatzeak! Baliteke dibertigarria irudituko zaizu eta testu-abenturan minutu batzuk pasa ditzakezu.\nGoogle Clouds izeneko joko dibertigarri hau zure Android telefonoko Google aplikazioan aurki dezakezu. Sinetsi iezadazu, oso joko lagungarria izan daiteke hegaldi luze horietan, non ezin duzun lo egin, zure ondoan dagoen eserlekuan haurra negar egiten duelako! Agian haurrari ere joko honetara jolasten utzi diezaiokezu! Baliteke negar egiteari utzi eta zure lo egin dezakezu.\nBeraz, joko hau gaitzeko, ireki zure Google aplikazioa Android telefonoan telefonoa Hegaldi moduan dagoenean. Orain Google bilaketan, bilatu nahi duzun guztia. Jakinarazpen txiki bat ikusiko duzu: Hegazkin modua aktibatuta dago ondoan ikono urdin batekin. Ikonoa gizon txiki batena da, erreproduzitzeko aukera horia duela edo teleskopio gorri batetik begiratzen duen hodei batena ere izan daiteke jolas urdinaren ikono batekin.\nJokoa abiarazteko, sakatu eta gozatu jokoaz bidaiatzen duzun bitartean!\nInternet gabe dagoenean ere, gauza bera egin dezakezu Google bilaketa aplikaziora joanda, jokoaren ikonoa aurkitzeko eta zure telefonoan gozatzeko. Baina, gogoratu hau Android telefonoetarako bakarrik pentsatuta dagoela.\nZalantzarik gabe, niretzat gogoko pertsonala da! Jokoa Google-k Newton-i errespetua erakusteko modu bat da eta zuhaitzetik eroritako sagarrarekin egindako aurkikuntzarekin. Bai! Grabitateaz ari naiz.\nJoko arraro dibertigarri honetara sartzeko, ireki Google Chrome aplikazioa zure ordenagailuan, joan hona www.google.com eta idatzi Google Gravity. Orain egin klik bilaketa fitxaren azpian zortea sentitzen naizen ikonoan.\nGero gertatzen dena erotik hurbil dagoen zerbait da! Bilaketa fitxako elementu bakoitza, Google ikonoa, Google bilaketa fitxan, dena erortzen da sagarra bezala! Gauzak ere bota ditzakezu!!\nBaina dena funtzionatzen du oraindik, webgunea normalean erabil dezakezu! Probatu orain eta zure lagun bezala ere.\nHau Google Doodle joko bat da, oso dibertigarria da!! Jokoa 2012an aurkeztu zen, Udako Jokoetan. Ez duzu saskibaloian jokatzen jakin behar joko honetaz gozatzeko.\nJoko honetara sartzeko, Google saskibaloi Doodle-ren hasierako orria ireki behar duzu eta egin klik hasteko botoi urdina jokoa aktibatzeko. Hori egin ondoren, zure pantailan saskibaloi jokalari urdin bat agertzen da saskibaloi estadio batean. Dena prest dago uztaiak jaurtitzeko, saguaren botoian klik eginez. Zuriune-barrarekin ere tiro egin dezakezu.\nOrduan, zeren zain zaude? Ondo apuntatu, eta hautsi zure errekor batzuk, emandako denboran Google-ren Doodle Basketball jokoarekin.\nHau Google Assistant joko bat da, ziur asko atsegina izango dena. Zalantzarik gabe, pertsona batekin jolasten ari zarela sentituko zara! Guztiz ahotsean oinarritutako trivia galdetegi joko bat da. Galdetegiak oinarrizko ezagutza orokorretik zientziara bitarteko galderak izango ditu. Atzeko planoko soinu-efektuek adrenalina gehigarria emango dizute irabazlearen marra kolore hegan zeharkatzeko.\nGauzarik onena hau da, jokalari anitzeko jokoa dela, beraz, Galdetegiko esperientzia egokia izango duzu honekin. Joko honetara atzitzeko, galdetu Google-ren Laguntzailea eginbideari: Zortea sentitzen al zara? eta jokoa automatikoki hasten da. Google Home sistemaren bat baduzu, horretan ere erreproduzi dezakezu. Joko honen Google home esperientzia dibertigarria da, eskaintzen dizun ozenaren eta antzerki-esperientziagatik.\nFuntsean, joko-saioen laguntzaile bat da, Google-k zurekin hitz egiteko moduak telebistako joko-saio batean zaudela sentituko zaitu zure lagun guztiak zure aurka lehian. Laguntzaileak jokoan jokatu nahi duen jende kopuruari buruz galdetzen dizu, ondoren haien izenak ere jokoa hasi aurretik.\nOndoren, jolastu ditzakezun Ezkutuko Google jokoen zerrendan, Word Jumblr dago. Scrabble, word hunt, wordscapes bezalako jokoetan jolastea maite dutenentzat, hau bereziki zuretzat da.\nHau Google Assistant joko bat da, ireki eta esan Let me talk to Word Jumblr-ekin hitz egin behar duzu. Eta jokora azkar konektatuko zara.\nJolasak zure hiztegia eta ingeleseko trebetasunak hobetzen lagunduko dizu. Google-ren laguntzaileak galdera bat bidaltzen dizu hitz baten letrak nahastuz eta hizki guztiekin hitz bat egiteko eskatzen dizu.\nGoogle Doodle bilaketa-joko bat, zure haurtzaroko oroitzapenak freskatuko dituena Snake da. Gogoratzen al duzu Phones-en atera zen lehen jokoetako bat? Sugeen jokoa, botoidun telefonoetan jokatu zenuen. Snake joko hau berdina da!\nGoogle Doodle-n, Snake jokoa 2013an aurkeztu zen, Txinako Urte Berriari ongietorria emateko, urteari bereziki Sugearen Urtea deitzen baitzen.\nJokora zure mugikorrean zein ordenagailuan sar daiteke. Jokoa erraza da, zure sugearen norabidea aldatu besterik ez duzu egin behar, elikatu luzeagoa izan dadin eta muga-hormak ez jotzea saihestu.\nOrdenagailuan jolastea erosoagoa da, gezi-teklak erabiliz sugearen norabidea aldatzea errazagoa baita.\nJokoa aurkitzeko, Google- Google Snake jokoa eta egin klik emandako estekan jolasten hasteko.\nOinarrizko jolasak, gure haurtzaroan guztiok jokatu ditugunak, Tic Tac Toe dira. Denbora hiltzeko azken jokoa Google-k aurkeztu du. Ez duzu paperik eta boligraforik behar gehiago joko honetan jolasteko.\nErreproduzitu edozein lekutan zure telefonoan edo ordenagailu eramangarrian, Google Bilaketa erabiliz. Bilatu tic tac toe Google bilaketa fitxan eta egin klik estekan jokoan sartzeko eta gozatzeko. Zailtasun mailaren artean aukeratu dezakezu: erraza, ertaina, ezinezkoa. Zure lagunaren aurka ere jokatu dezakezu, eskolan libre garai haietan egin zenuen bezala!\nNork ez du jokatu super klasiko honetan? Arcade bideojoko ezagunenetako bat izan da hasieratik, jokoak merkatuetan azaleratzen hasi berriak zirenean.\nGoogle-k bere jokoaren bertsioa ekarri dizu, Google bilaketaren bidez. Pac-Man idatzi besterik ez duzu behar Google-n, eta jokoa pantailan berehala egongo da ikusgai, gozatu eta gogoan izan dezazun.\nDoodling denbora pasatzeko modu onenetako bat da. Oso atsegina da erabiltzeko funtzio asko badituzu. Horregatik gehitu zuen Google-k bere ezkutuko jokoen zerrendan.\nBerehala sar zaitezke joko honetara Quick Draw idatzita Google Bilaketa-n.\nAdimen artifizialari buruzko esperimentu bat da, Google-k egina, zure Android edo iOS-en deskargatu ditzakezun doodle aplikazioak baino askoz dibertigarriagoa eta bereziagoa baita. Quick Draw-ek marrazketa-oholean libreki marrazteko eskatzen dizu, eta, aldi berean, Google-k zer marrazten ari zaren asmatzen saiatzen da.\nFuntsak zure marrazkia aurreikusten du, eta horrek zure ohiko Doodle aplikazioak baino askoz dibertigarriagoa egiten du.\nEz kezkatu puzzle zaleak, Google-k ez zaituzte ahaztu. Google-k egiten dituen joko guztiak ez dira hain sinpleak eta ergelak, hau benetan buru-belarri bat da gauza hauetan benetan ari direnentzat!\nGoogle Assistant-ek onartzen duen joko honetara Ados Google esanez atzitu dezakezu, utzi hitz egiten irudi puzzle batekin. Eta Voila! Jokoa pantailan agertuko da zuk jokatzeko. Google Laguntzaileak lehenengo puzzlearekin erantzungo dizu. Hauek zure zentzua probatzen lagunduko dizute eta zure garunaren funtzionamendua hobetzen eta zorrozten lagunduko dizu.\nEzagutzen al duzu Flappy Bird izeneko joko ezagun bat? Bada, joko honek bideo-jokoen mundua gogor hartu zuen, eta horregatik Google-k jokoaren berezko jarrera izatea erabaki zuen, hori gutxi balitz.\nGoogle-k jokoa hobetzea lortu zuen grafiko eta efektu freskoagoekin eta Marshmallow Land kaleratu zuen.\nAndroid Nougat-erako software eguneratu zenetik, joko honetara zuzenean sartzea arazo bat izan da. Orduz geroztik, sisteman sakon txertatu da. Baina modu bat aurkitu dugu, hortik ateratzeko Nova launcher-en bidez goza dezazun.\nNova Launcher instalatu eta hasierako pantailako abiarazle lehenetsi gisa ezarri beharko duzu. Eduki sakatuta hasierako pantaila, nova launcher widget-erako ikono bat ezartzeko.\nZure jardueretan, jaitsi Sistemaren UI-ra iritsi arte eta sakatu Marshmallow lurra joko hau aktibatzeko.\nBai, arazo eta lan asko dirudi joko hau benetan jokatzeak. Baina ez dizu denbora asko hartuko. Gainera, joko honetarako hirugarrenen aplikazio bat deskarga dezakezu Play dendatik, nahi baduzu! Oso dibertigarria da eta merezi du probatzea!\nJoko hau Google Doodle Artxiboetan ezkutatuta dagoena da berriro, baina zalantzarik gabe joko dibertigarria da. 2016an, Google-k Halloween-ean kaleratu zuen eta Google-ren erabiltzaile askok estimatu zuten.\nHorrela, google doodlera itzuli zaitezke joko hau aurkitzeko eta katuarekin jolastu Magic Cat akademian. Jokoa erraza da, baina hainbat maila ditu, gero eta zailtasun handiagoarekin.\nMomo lehengo kittya bere Magia eskola erreskatatzeko misio batera eraman behar duzu. Hainbat mamu eta espiritu kanporatzen lagunduko diozu buruan ikur eta formak irristatuz.\nAzkar ibili behar duzu mamuak salbatu nahi badituzu maisu-liburua lapurtzetik, hau da, Magic Cat Academy-ren altxor sakratua dena.\nJolasak mozketa labur bat ere badu, jokoaren atzean dagoen istorioa kontatzeko eta zergatik Momok akademia salbatzen lagundu behar duen!\nKarta-zaleak, jakina, Google-k ez zuen ahaztu garai guztietako karta-jokorik klasikoena: Solitaire. Bilatu Solitaire Google bilaketa fitxan eta berehala hasi zaitezke jolasten.\nErabiltzaile-interfaze berezi eta zirraragarria dute jokorako. Joko hau Windows ordenagailuan jokatu dutenek haize fresko bat bezala aurkituko dute Google bakarkakoa. Jokalari bakarreko jokoa da, Google-ren aurka jokatuko duzuna.\nJoko erronka, baina nahiko sinplea, jokatu ditudan ezkutuko Google-ko joko gehienak baino zirraragarriagoa da. Zerg rush bilatu behar duzu Google bilaketan joko hau aktibatzeko.\nPantaila izkinetatik erortzen diren bolez beteko da denbora gutxian. Sentsazioa oso zirraragarria da! Zure bilaketa pantailatik joko bat egin dute. Ezin diezu utzi erortzen diren bola hauek, bilaketa-emaitzak ukitu, joko honetan puntuazio handiagoa lortzeko.\nJokoa infernuko erronka da, zure web pantailako ertzetatik abiadura bizkorrean erortzen ari diren bola kopurua dela eta.\nZalantzarik gabe probatu beharko zenukeen zerbait da eta Google-ko modu ilunean dibertigarriagoa da.\nGoogle-ren laguntzailea eta zu elkartu zaitezke Sherlock-en misterio batzuk argitzeko! Google Home-n, joko hau zirraragarriegia da, nahiz eta lagun talde batekin jolasten ari zaren.\nAhots-laguntzaileari esan behar zaio - Utzi Sherlock Mysteries hitz egiten eta berehala bidaliko dizu kasu bat konpontzeko.\nIstorioa zure Google-ren laguntzaileak kontatzen du, konpontzen laguntzeko beharrezko xehetasun guztiekin. Jokoak benetako detektibe kutsua emango dizu eta kasuen artean aukeratzeko aukerak ere emango ditu. Nahiago dituzunak hauta ditzakezu.\nJendeak maite dituen oinarrizko jokorik galduko ez dutela ziurtatzeko, Google-k Google Chess mate sortu zuen, bere Google Voice Assistant-etik eskura daitekeena.\nEsan besterik ez, Hitz egin xakekidearekin Google Voice laguntzailera eta azkar konektatuko zaituzte beren xake-taula soilera. Xakearen arauak ezin dira inoiz aldatu; beraz, joko hau Google-rekin jolastu dezakezu hainbat zailtasun-mailetan.\nOnena da, zure kolorea aukeratu eta jokoa hasi ondoren, zure xake peoiak eta beste batzuk mugi ditzakezula ahots komandoaren bidez bakarrik.\nGarai guztietako gogokoena Hidden Google Cricket da. Google Doodle artxiboetan ezkutatuta, 2017an Google-k abian jarri zuen kilker joko hau aurkituko duzu.\nHau ICC Txapeldunen Trofeoan egin zen eta arrakasta handia izan zuen! Nahiko joko sinplea da, kilker zalea bazara zure denbora pasatzen lagun zaitzake. Jokoa dibertigarria da, benetako jokalarien ordez barraskiloak eta kilkerak bateatzen eta zelaian jokatzen dituzulako. Baina hori da izugarri dibertigarria eta oso polita bihurtzen duena!\nGoogle-ren kirol-jokoak ez dira inoiz etsigarriak izan. Futbola Google Doodle artxiboko joko arrakastatsuetako bat da, Ezkutuko Google jokoen zerrendetan lehen postua izan dena.\n2012an zehar, Olinpiar Jokoak Google-k joko honen doodle bat kaleratu zuen, eta gaur arte ezagunenetako bat da. Futbol zaleek dendan dagoen joko sinple baina dibertigarria maite izango dute.\nJokoa Googleren beraren aurka jokatzen da. Jokoan atezaina izan behar duzu, eta Googlek jaurtitzaile gisa jokatzen du. Defendatu zure helburua Google-ren aurka eta gainditu maila berriak banan-banan zure marka hautsi eta ondo pasatzeko!\nGoogle Doodles-en Gabonetako gaiak beti izan dira erakargarriak eta jaiak! Santa jarraitzaileak Gabonetako joko pare bat ditu Santa jarraitzeko! Animazioak eta grafikoak arraro ikusgarriak dira, Google-k bere jokoak nola ezkutuan mantentzen dituen kontuan hartuta.\nAbenduan behin, Google-k joko berriak gehitzen ditu Santa Tracker-era, beti izan dezazun zerbait itxaroteko!\nJoko hauetara sartzeko, Google-k bere webgune bereizia du https://santatracker.google.com/ . Elurtutako webguneak hondoko soinu-gai harrigarriak ditu eta zure seme-alabek benetan gustatuko litzaieke webgune honetan zurekin denbora pasatzea.\nLehen esan dudan bezala, Google-k ez du inoiz klasikorik galtzen. Google-k Rubik-en kuborako interfaze oso sinplea du. Probatu nahi baduzu eta fisikoki ez baduzu, Google Rubik's Cube-n praktikatzen has zaitezke.\nHasierako orrian, Rubik-en kuborako lasterbide batzuk aurkituko dituzu. Google Rubik-ekin lortzen duzun 3D sentsazioa ia zure esku ez egotea konpentsatu egingo du.\nNola Hack Android jokoak errorik gabe\nAndroid-erako hiriak eraikitzeko 9 joko onenak\nWiFirik gabe funtzionatzen duten Androiderako lineaz kanpoko 11 joko onenak\nHau zen Google-ren 20+ Ezkutuko Jokoen zerrenda, ziur ez zenituen ezagutzen, baina orain gozatu dezakezu. Horietako batzuk jokalari anitzekoak dira eta beste batzuk jokalari bakarrekoak, googleren beraren aurka.\nJoko hauek oso atseginak dira, eta gehienak erraz eskura daitezke. Genero posible guztiak, izan misterioa, kirolak, hiztegia edo baita joko interaktiboak izan, Google-k dena dauka zuretzat. Oraindik ez zenekien, baina orain bai!!


«Errejenta izateko, psikologia pixka bat ukan behar da» — dantzan.eus\nHemen zaude: Hasiera › Hemeroteka › «Errejenta izateko, psikologia pixka bat ukan behar da»\nPantxika Urruti. Errejenta\n‘Andere Serora’ pastorala prestatzen ari dira Hiriburun, ekainaren 3an eta irailaren 16an taularatzeko. Errejent dabilen hirugarren pastoral honetan, 130 arizale koordinatzen dabil Urrutia.\n1867an izan zen azken pastorala Hiriburun (Lapurdi), eta, 150 urte geroago, beste bat izanen da: Andere Serora. Hiriburu herriak dituen 800 urteak hiru orenetan kontatu ditu pastoralak, orain arte ikusi gabeko koreografiekin. Guztiak, Pantxika Urrutik (Barkoxe, Zuberoa, 1955) pentsatuak.\nKatalina de Erauso pastoralean zeure burua aurkeztu zenuen. Oraingo honetan ere hala izan da?\nEskatu didate. Nik segidan baieztatu dut, sekulako abentura delako; jendearekin den harremana biziki handia da. Nik ez dut sekula ahantziko ez Katalina de Erauso, ezta Karmen ere; hunkigarriak izan ziren. Ez da hitzik errateko; sentitu egin behar da.\nParte hartzaile eta errejent gisa parte hartu dut pastoraletan, eta, zalantzarik gabe, nahiago dut errejent aritu. Hastapenean ez nekien gai nintzenez, koreografia guztiak asmatzea ez baita lan erraza. Bi hilabete pasatu ditut egunean bederatzi orenez koreografiak pentsatzen. Gauez gau nire koreografiak ikusten ditut buruan, eta altxatzen naizelarik marrazten ditut.\nNihaurk. Ez dut laguntzarik ukan horretan. Egun batez izan naiz Zalgizeko [Zuberoa] pastorala muntatzen ari zirelarik ikusten nola Jean Pierra Rekartek egiten zuen jendearen hautatzeko. Eseri, eta nire lagun Maitena Lapeyrerekin izan ginen ikusten nola lan egiten zuen. Batailak egiten zituen bakarrik, gero urdinak bakarrik, gorriak bakarrik… Hori dena ikusten izan ginen. Nik berdin egin dut. Errejenta izateko, psikologia pixka bat ukan behar da, jendeak konfiantza hartzeko.\nZuzentzen duzun hirugarren pastorala da, eta hiruretan sujeta emaztea da.\nBai, hala da. Andere Serora-n ez da espres egina izan; naturalki jin da. Andere serora horrek ez du historia berezirik, baina Hiriburuk bai, eta baita andere serora horri erranarazten dizkiogun gauza batzuek ere.\nZergatik, beraz, pertsonaia hori?\nGarai batean, andere serora emazteen ordezkaria zen, etxeko errituen zaintzailea; berak zituen haurren izen txikiak hautatzen, eta emagina ere izaten ahal zen. Zentzu handiko emaztea zen. Garai batean, seguruenik pentsatzen zuten sorgin bat zela, oraindik ez baitzen lotua elizari; gero, elizari lotua izan da, eta pixkanaka bihurtu da apaizaren neskato. Bakoitzak hartuko du nahi duena, baina elizari lotuta egon aitzineko bertsio bat ere egin dugu.\nAipatzen duzularik historia, zaila da publiko bati interes bat ematea. Eman dezagun gatazka bat aipatu nahi duzula; hori bakarrik aipatzen baduzu, zaila da ulertzeko. Idazleekin [Patxi Iriart eta Guillaume Irigoien] lotura bat atzeman behar genuela pentsatu genuen. Hiriburun bada etxe txiki bat deitzen dena Andere Seroraenea, biziki polita; eraikin babestua da. Andere serorak Euskal Herri guztian baziren, gainera, eta jakinez Hiriburuko azken andere serora hil zela II. Mundu Gerra aitzin, pentsatu dute andere serora izaten ahal zela historiaren lekukoa. Pastoral batean, pertsona baten historia kontatzen duzu, eta pertsonaia bat behar da publikoa norbaiti lotzeko. Uste dut ontsa izanen dela horrela.\nHiriburuko historian zehar bidaia bat proposatuko duzue. Zer eginen du andere serorak bidaia horretan?\nLau zati izanen ditu pastoralak: Erdi Aroa, 1600. urtea, 1800. urtea eta 1940. urtea, gerra aitzin. Andere seroraren pertsonaiak urteak eta pasadizoak lotuko ditu.\nEuskara ere protagonista izan dadin nahi duzue.\nErrepika guztiak euskaraz egiten ditut, eta itzultzen saiatzen naiz, baina anitzek badakite euskaraz, eta gauza ederra da hori. Bat ateratzen bada erranez «euskara ikasi behar dut», niretzat irabazi handi bat da. Hori gertatu zenKatalina de Erauso-n. Sujetak ez zekien euskaraz, eta erreportaje batean erran zuen: «Orain badakit nire semea non sartuko dudan eskolan». Eta bera ere AEKn hasi zen.\nErran izan duzue ez duzuela nahi izan tradizionala ez den zerbait egin, baina, hala ere, pastorala ez da zubereraz izanen.\nKatalina de Erauso-n %80 Baionan bizi ziren zuberotarrak ziren. Oraingo honetan, lapurteraz eta behe nafarreraz arituko gara; barkatuko digute, kar-kar.\nPastoral honek badu zerbait berezirik?\nBerezia izan dadin nahi nuke, eta Baionan eta Etxalarren [Nafarroa] egin ez diren koreografiak asmatzen saiatzen naiz. Zuberoan gauza berdinak ikusten dituzu. Ez da kritika bat, baina nik plazer handia hartzen dut koreografiak asmatzean.


hanka hutsik: Ez betitxik, baina bai betirako... (Gero arte) lagun!\nStMary 5 de febrero de 2009, 17:29\nKaiñooooo,ze pollita!!Milla milla esker!!Holakuk entzuten jagi ahal da egunero!!\nJa!bakit nik zetako nahizuen ni buelteti horra, "konturatu orduko berriz gure etxeko sukaldian topauko zara fregaua eitten", ALPERRAK!Soldautzan baño fregau gehixa eitxuaz levanten!Baña enaz kejauko, ondo ondo zaindu nozue eta!\nTa portzierto!kuleruk nik eztotxuaz jantzi biher laztan!Egun osu neure ipurdixai begire adurre darixola egoten zana zeu ziñen eta, kotxina!\nEta ezer ezta aldatuko,oniño zoro nauenin ZEUK aguntauko nozu, nire SEKRETUK kontetan segiduko dotzut (sekretu=xiiiiii), duda existentzialak argitxuko doguz (geure era, geu gustora gelditzeko modun) eta munduai 20 buelta emongo dotzeuz (ikusteko ia holan errezaue bada aitzeko)...\nEz betitxik baña bai betireko seguru!Lovatzen zaitxut larrei eta, oiñ, hemetik, zutaz ahazteko. Zaindu ta erradiouhinek elkartuko gaituzte!\nPortzierto, BAI&SÉ-k funtzionetan dau!!Aduanan ningun problema kon los agentes ta gañabe esaldi luuuuzik esan nitxun!!Ja!Kien me ha bisto y Kien me be!\nAla chamaka, zaindu zaitxe!\nStMary 5 de febrero de 2009, 17:30


Udako euriteak (2006)Aldatu\nBerun urtua (2008-2009)Aldatu\nBabeserako oinarria (2012)Aldatu\nGatazkan den eremua eta ondoko lurrakAldatu\nUztailaren 14an, Arabiar Ligak ere beharrezkotzat jo zuen nazioartearen esku hartzea. Bonbardaketak amaitu eta palestinarrak babesteko premia aldarrikatu zuen. Benjamin Netanyahu Israelgo lehen ministroak, ordea, argi zuen nazioartearen «presioak» ere ez duela Gazaren aurkako operazioa geldituko. Erasoak aurrera jarraituko zuen, harik eta Israelera «bakea itzultzen zen arte». Ban Ki-moon Nazio Batuen Erakundeko idazkari nagusiak, berriz, erasoak bertan behera uzteko eskatu die israeldar eta palestinarrei.Israeldar bozeramaile batek esan zuen presio atzerritarrari eutsiko ziola nahi zuten bakarra operazioa gelditzea zelako.\nAlemaniako kantziler Angela Merkelek Israelgo lehen ministro Benjamin Netanyahuri deitu zion, eta Israel Gazari egiten ari zitzaion erasoa gaitzetsi zuen..\nErrusiako lehendakari Vladimir Putin ere harremanetan jarri zen Netanyahurekin, operazioa gelditzea eskatzeko. Putinek esan zuen telefonozko solasaldia Israelgo lehen ministroak eskatu zuela..\nTxileko Gobernuak Israelen erasoak arbuiatu zituen, eta bere kezka sakonak adierazi zituen, Ekialde Hurbilean indarkeria gorantz ari zela eta. Atzerriko Arazoetako ministroa Israelen bonbardaketez kexatu zen, biktima asko utzi zituelako, batez ere umeak..\nKolonbiako Kanpoko Erlazio Ministerioak deklarazio bat egin zuen Israelgo estatuaren kontra egon diren eraso terroristak salatuz, Hegi Babesgarria Operazioa amaitzeko ere eskatu zuen operazioa ez handitzeko..\nEstatu Batuetako lehendakari Barack Obamak adierazi zuen prest zela gatazka bukatzeko erraztasunak emateko, eta Israeli erasotzen bazioten hark bere herrialdea babestu behar zuela. Era berean, Gazaren erasoak gaitzetsi zituen.. Egiptok Gazarekin zeukan muga ireki zuen hango zaurituei laguntzeko.\nErresuma Batuko Atzerri Arazoetarako ministroak esan zuen Gazatik egiten zituzten misil erasoak jasangaitzak zirela, eta Israelek bere burua eraso horietatik babestu behar duela. Lehenago Erresuma Batuko lehen ministro David Cameronek esana zuen Israelen alde egiten zutela baldintzarik gabe..\nVatikano hiriko Frantsisko aita santuak Operazioaren amaiera eskatu zuen bakea berreskuratzen saiatzeko..\nMexikoko gobernuak komunikatu bat egin zuen bere «kezka sakona» adieraziz gatazkan erabilitako indarkeriarengatik. Israelek Gazan egindako erasoak salatu zituen eta Operazioa bukatzea eskatu zuten..\nEkuadoreko Kanpoko Erlazio Ministerioak egindako komunikatu batean Israelek Gazaren gainean egindako erasoak salatu zituen, erasoak «desproportzionatuak» zirela esanez eta agresio mota hori Gazatik ataretzeko eskatuz..\nJohn Kerry AEBko Estatu idazkariak esan zuenez, Gazan su-etena lortzeko esparru bakarra Egiptok egindako proposamena zen, eta Hamas mugimendu palestinarri proposamena onartzeko eskatu zion..\nParisen, berriz, nazioarteko atzerri ministroak bildu ziren Israel eta Hamasen arteko su-eten mugagabea bultzatu asmoz. AEBetako Gobernuak proposatu zuen zazpi eguneko su-eten bat adostea eta epe hori elkarrizketak hastea. Israelek, ordea, atzera bota zuen egitasmoa. Dena den, John Kerry AEBetako Estatu idazkariak nabarmendu zuen "terminologia" zela akordioa lortzeko arazo nagusia, eta baikor agertu zen.\nKanadako lehen ministro Stephen Harperrek Hamasi egotzi zion Gazan gertatzen ari zenaren "erantzukizun osoa". NBEko giza eskubideetarako mandatariak, Navi Pillayk, gaitzetsi egin zuen Washingtonen jarrera, eta salatu zuen Barack Obamaren gobernuak Israeli koheteen aurkako ezkutu bat eraikitzeko milaka milioiko laguntza eman zion artean, ez zuela ezer egiten Gazako zibilak babesteko.\nIsraeli armak saltzeari utzi zion Espainiako Gobernuak. Honenbestez, Israelera armamentuaren esportazioa bertan behera utzi zuen Exekutiboak.\nEuskal Herriko erreakzioakAldatu\nGobernuz Kanpoko ErakundeakAldatu\nAzken aldaketa 17 otsaila 2021(e)an, 05:53(e)tan


Lanpostuak sortuko dituen enpresa berri bat diruz lagunduko du Udalak - Bergara - Goiena.eus\nLanpostuak sortuko dituen enpresa berri bat diruz lagunduko du Udalak\nMaider Arregi 2007-05-18 10:37\nGehienez 620.000 euroko diru-laguntza emango dio gutxienez 50 lanpostu finko sortuko dituen enpresa jarduera berri bati, lehiaketa bidez.\nBergarako Udalak dirulaguntzak emango dizkio enpleguak sortuko dituen enpresa proiektu berri bati. 620.000 euroko dirulaguntza emango du, gehienez. Maiatzaren 11n egindako presazko ez ohiko bilkuran onartu zuen erabaki hori osoko bilkurak, EAJ-EA eta PSE-EE alderdien botoekin. Aralar abstenitu egin zen.\nDirulaguntza hori eskuratu ahal izateko, lehiaketa antolatuko du Udalak eta aurkezteko asmoa duten enpresek hainbat baldintza bete behar izango dituzte. Adibidez, industria jarduera berriak dakartzaten ekimenak izatea eta lehen hiru urtealdietan gutxienez lan jardun osoko 50 lanpostu finko sortuko dituen enpresa sustapenak izatea. Ez da nahikoa herrian lehendik dauden enpresak tokiz aldatzea, jarduera berriak izan behar dira.\nObra edo eraikuntza proiektuaren exekuzioa beranduenez 2008an hasi beharko dute eta 2009an ekin beharko lirateke lanean. "Pentsatu dugu Murinondoko industria gune berrian kokatzea industria berri hori", zehaztu du Victoriano Gallastegi alkateak. "Berez enpresa bakarrari emango diogu dirulaguntza, nahiz eta enpresa nagusi horren barruan beste enpresa bat ere sortu", jarraitu du alkateak. Gutxienez 20 urtetan egon behar da enpresa hori Bergaran.\nUdalak emango duen dirulaguntza ez da aurrekontuan jarritako 620.000 euroko baino handiagoa izango eta dirulaguntzaren zenbatekoa baloratzeko orduan bi gauza hauek hartuko dituzte kontuan: enpresa proiektua eta gutxienez sortu behar dituzten 50 lanpostu finkoetatik aparte sortutakoak.\nIdeia hau ez da berria Bergarako Udalarendako, bigarren aldiz deitu baitu horrelako lehiaketa bat. "Lehenengoa duela bost urte egin genuen", gogoratzen du alkateak. "Orduko lehiaketa GKN enpresak irabazi zuen. Oraindik martxan dagoen enpresa da eta esperientzia hori errepikatzea erabaki dugu", jarraitu du Victoriano Gallastegik.\nUdalbatzak onartutako erabaki horren oinarriak eta baldintzak eguaztenean publikatu zituen Gipuzkoako Aldizkari Ofizialak eta eskaerak egiteko epea dagoeneko zabalik dago; boletinean agertu eta hurrengo egunetik kontatzen hasita 15 eguneko epe barruan aurkeztu behar dira eskaerak Udaleko erregistro nagusian. Eskaerarekin batera, hainbat dokumentu aurkeztu behar dira, tartean enpresa proiektua (produktua, merkatua, produkzioa, helburuak, giza baliabideak, inbertsioak).\nAurkeztutako eskaerak Udaleko Hazienda Batzordean aztertuko dira. Horrek udalbatzari proposatuko dio adjudikazioa eta udalbatzak 15 egun izango ditu ebazpena emateko.


Argia :: Hedabideak\n2014ko irailaren 17a | Ordua Euskal Herrian Hedabideak\n'Etzi.pm' hedabide digitala sortu dute, etorkizunaz hausnarketa sustatzeko\tItziar Ugarte Irizar\tTalaios Kooperatibak astelehenean estreinatu du Etzi.pm hedabide digitala. "Aurrera begirako" proiektu gisa aurkeztu dute, helburua etorkizunari buruzko hausnarketa bultzatzea izango baita, sortzaileek diotenez.\n"Kazetariengandik komunikabide osoarengana pasa behar da ardura"\tEstitxu Eizagirre\tIruzkinik ez\nUEUren “Generoaren tratamenduan kazetaritzan” ikastaroaren baitan, Euskal Herriko kazetaritzaren kritika egin zuten Arantza Santesteban Perez eta Oihana Etxebarrieta Legrandek, bi ataletan zentratuta: prentsako sailak eta maiztasuna.\nKazetari feministak erredakzioetan "infiltratuta"\tOnintza Irureta Azkune\tIruzkinik ez\nEuskal hedabideetan, poliki-poliki, kazetaritza feminista bidea egiten ari da. Kazetari feministek urratu dute bidea eta erredakzioak kutsatzen ari da.\nIbedrolak bere fronte mediatikoa saritu du\tJuan Mari Arregi\tJoan den astean jakin genuen Euskal Herrian jatorria eta egoitza duen Iberdrola elektrika enpresak Espainiako Estatuko 40 kazetari kualifikaturen bidaia ordaindu zuela Brasilgo Futboleko Mundu Kopara joateko. Bitartean, konpainiak argindarra moztu zien Espainiako Estatuan 578.000 familiari... Hedabideak\nZer dio nazioarteko prentsak Espainiako monarkiaz?\tJudith Perez Nazioarteko prentsan ere izan du oihartzuna Espainiako Erregearen abdikazioak. Atzerriko hedabideek nabarmendu dute Juan Carlos Borboikoa tronura Francoren eskutik iritsi zela eta azken urteetako eskandaluek haren irudiari kalte handia egin diotela.\n"Guillotina" topaketak argitalpen autoeditatuen bilgune izan nahi du\tARGIA\tIlustratzaile talde batek autoedizioaren gaineko topaketa antolatu du ekainaren 15erako, Donostiako Dabadaba tabernan. Guillotinaren xedea –hala deitu zaio ekimenari–, inguruotako sortzaileak eta argitaldari txiki independienteak biltzea da.\nHedabideei ardura eske, amatasun idealizatua eta topikoa saihestu dezaten\tOnintza Irureta Azkune\tIruzkinik ez\nAmaren Eguna maiatzaren 4an dela baliatuta, Bilboko Café para Madres hausnarketa eta eztabaida taldeak hedabideoi arduraz jokatzea eskatu digu. Amatasunen errealitate konplexua bistaratu nahi dute, “topikoetatik ihesi eta idealizazioak deseraiki” nahian. Hainbat gomendio... Ikus-entzunezkoak\nIkus-entzunezko independienteak bildu nahi ditu Makusi.tv egitasmoak\tGarbine Ubeda Goikoetxea\tEguzki Bideoak kolektiboak eta Nodo 50 internet zerbitzuen hornitzaileak Makusi.tv jarri dute abian. Bideoak ikusteko eta banatzeko sortua, plataforma honek ekoiztetxe independienteen, sortzaileen eta kolektibo sozialen edukiak bilduko ditu, Creative Commons lizentziapean, betiere.\nIndependentziarako hedabideak, hedabideentzako independentzia\tAitor Agirrezabal\tIruzkin bat\nNortzuk dira Eskozian hedabide idatzi nagusien jabeak? Nongoak dira? Panorama ikusteak ideia bat eman diezaguke zein aldetarantz jo dezaketen.\nAhotsa.info jaio da, Ateak Irekiren lekuan eta sendoago\tARGIA\tNafarroako eraldaketa sozialera bidean “herriari ahotsa” emango dion tresna izan nahi du proiektu komunikatibo berri honek. Espainiako Auzitegi Nazionalak Ateak Ireki webgunea itxi ondoren abiatu zuten “Ahotsa behar dugu” dinamika, eta horren ondorioz sortu da Ahotsa.info egitasmoa.\nProiektua aurrera atera ahal izateko Crowfounding sistemaz baliatu dira eta herritarren borondatezko diru ekarpen txikiak izan dira Ahotsa.info-ren finantziazio iturri bakarra.\nHerri mugimenduan lanean ari diren pertsonek eta beste herri komunikazio proiektutako kideek osatu dute erredakzio taldea. Herrialde osoan kolaboratzaile sarea osatzeko asmoa dute gainera, eta gaurkotasuna izango da Ahotsa.inforen ardatza.\n(Kutxa) "ergela" ez da telebista\tI�aki Mendiguren\tDuela urtebeteko datuak dira: Espainiako Estatuan, batez beste, 4 ordu pasatxo ikusten omen da telebista egunean eta biztanleko, eta krisiarekin kontsumo horrek nabarmen egin omen du gora. Estrategia burutsua langabeziatik azkar irteteko!\nTelebistan programa onak badira, bai bertoko kateetan... Hedabideak\nAhotsa.info ostiralean aurkeztuko dute\tAne Lusarreta\tAhotsa.info herri komunikabide berria aurkeztuko dute bihar Iruñean. Nafarroan sortu nahi duten eraldaketa sozialera bidean “herriari ahotsa” emango dion tresna izan nahi du proiektu komunikatibo berri honek.\nDiario Vascok zaborra maite du\tPello Zubiria Kamino\tIruzkinik ez\nGipuzkoan hondakinen kudeaketaren ardura daukaten agintariek aurkeztu zutenean Zarautzko Urtetako zabortegian alor honetarako prestatu plan berria, honako tituluak azaldu ziren prentsa idatziaren edizio digitaletan...\n"Maileguan" hartutako irudiak, Venezuelako oposizioaren arma mediatikoa\tUrko Apaolaza\tUnai Romanok jasandako torturen irudia Venezuelako Gobernuak ikasle bati emandako jipoiarena zela zabaldu zuen oposizio eskuindarrak Twitterrez. Halako irudi faltsu ugari erabiltzen ari dira, egunotako ikasleen protesten aurrean Maduroren Gobernuak izandako esku hartzea desitxuratzeko.\nThe Intercept, Washingtongo sekretuak jasoko dituen atari berria\tARGIA\tEdward Snowden CIAko agente ohiaren filtrazioak jaso eta argitaratu zituzten kazetariek webgune berria sortu dute, AEBetako gobernuaren operazio sekretuak argitaratzen jarraitzeko asmoz: The Intercept.\nAhotsa.info komunikazio proiektuak hartuko du Ateak Irekiren lekukoa Nafarroan\tEider Madina Berasategi\tAhotsa.info izanen da Nafarroako herri mugimenduei ahotsa emanen dien informazio-bozgorailu berria. Twitter kontuaren bidez eman dute ezagutzera Ateak Ireki eta Apurtu.org atarien oinordeko izanen dena.\nEl Diario Vascoren azal frankistak Donostiako paretetan\tLander Arbelaitz\tIruzkinik ez\nCrowdfundinga Nafarroako herri mugimenduen informazio-bozgorailua eraikitzeko\tTopatu.info\tEspainiako Auzitegi Nazionalak Ateak Ireki webgunea ixtea agindu zuenetik, Nafarroako herri mugimenduek komunikatzeko tresna propioak behar dituztela aldarrikatzen ari dira sarean ‘Ahotsa behar dugu’ dinamikaren bidez.\nHemen ez da ezer aldatu (Informatzaileak hala eskatuta)\tAxier Lopez\tIruzkinik ez\nWebgune, irrati, Twitter, eta telebistan ikusitakoa bost minuturen bueltan burmuinetik ezabatu ahal izango bagenu bezala jokatu zuen Espainiako Barne Ministerioak. Surrealismo komunikatiboaren beste atal bat bizitzeko aukera izan genuen atzo, zenbait komunikabidek bertsio ofizialarekiko duten... Feminismoa\nFacebook, orrialde feministen zentsuratzaile\tSaioa Alkaiza Guallar\tHainbat gune feminista itxi ditu Facebookek azken hilabeteotan, tartean, "Memes Feministas" eta "Feministas Acidas" orriak, Eldiario.es-ek dioenez. Eduki “desegokia” izatea leporatu die. Kudeatzaileek zentsura salatu dute.\nEuskoa, Lib�ration egunkariko azalean\tSaioa Alkaiza Guallar\tEuskoa monetari azaleko berri nagusia eman dio gaur Libérationek, Frantziako Estatuan gehien irakurritako egunkarietako batek. Txanponaren “sustraitzea” eta “elkartasuna” nabarmendu ditu.\nMatxismoa hedabideetan: 2013a bost adibideren bidez\tSaioa Alkaiza Guallar\t2013an hedabideek argitaratutako berri matxistenen zerrenda egin du Patricia Reguero kazetariak Pikara Magazine aldizkarian. ARGIAn bost esanguratsuenak hautatu eta gurera ekarri ditugu.\nNafarroan herri hedabide baten beharra aldarrikatzen ari dira\tSaioa Alkaiza Guallar\tNafarroan "ahotsa" behar dutela aldarrikatzen ari dira egunotan Ahotsa Behar Dugu Twitter kontutik. Ateak Irekiren itxieraren ostean, herri hedabide baten aldeko aldarrikapena da.\nApurtu.org inpunitate osoz itxi zuten, Ateak Ireki bezala?\tLander Arbelaitz\tIruzkinik ez\nGalderarik?\tRosa Maria Martin\tProkrastinatzaile amorratu honek izan dezakeen txarrena lerro hauek idazteko denbora luzea izatea da. Orri zuria niri begira geratzen da. Hasieran pozik, zerk beteko duen galdezka; gero aspertuta, zertaz idatziko dudan erabakitzeko munduari so egiten diodan bitartean. Ardura handia da,... Multimedia\n2014-06-25\t| Hedabideak\nAxier Lopez\tPascual Serrano kazetari valentziarraren “Traficantes de la información” liburuak izen abizenak jarri zizkion egunero kontsumitzen dugun informazio gehienaren atzean daudenei: BBVA, Repsol, Planeta taldea, La Caixa, Banco Santander, Telefonica Silvio Berlusconi bera ere.... 2014-05-06\t| Hedabideak\nEmakume brasildarrak: hedabideetako ikonotik errealitatera Brasil munduko bostgarren herrialderik handiena da, bai hedaduran baita biztanle kopuruan ere, 200 milioi pertsona baino gehiago dituelarik. Emakumeak hauen erdia baino gehiago dira eta herrialdearen lan indarraren % 50, ordaindu gabeko zaintza lanak kontuan hartu gabe. Brasilen elkarrekin bizi... 2014-04-14\t| Hedabideak\nPartehartzaileak: Josu Amezaga soziologoa eta EHUko irakaslea, Iraitz Salegi Topatu.info gazte komunikabideko kazetaria, Aitor Aspuru Aiaraldea.com proiektuko kidea eta... 2014-02-25\t| Hedabideak\nAhotsa.info, adierazpen askatasunaren aldeko keinua Ahotsa.info webgunea jaio da. Euskal Herrian adierazpen askatasunaren kontrako erasoak hamaika izan badira ere, auzolanean eta herritarren babesarekin, herri hedabideek lanean jarraitzen dute.\n2013-11-22\t| Hedabideak\n2013-05-31\t| Hedabideak\n2013-02-22\t| Hedabideak\nAxier Lopez\t1958ko urriaren 29an sortu zen Vernon-en (Frantzia). Parisen hazi eta hezia, Zuzenbidea eta Zientzia Politikoak ikasi zituen Sorbonan, eta Arthur McCaig errealizadorearen eskutik murgildu zen kazetaritzan. Le Point, Le Monde, TVE eta ETBrentzat lan egin ostean, France3-ko kazetari eta Txirrita... 2007-07-15\t| Hedabideak\nIndymedia Euskal Herria web guneak bost urte bete dituela-eta, Marko Txopitea 'Txopi' Indymediako kidea elkarrizketatu dugu. Indymedia sarearen sorrera garaiez eta dituzten helburuez hitz egin digu, besteak beste.\nArgia Eguna irailaren 27an Usurbilen � Egitaraua osorik\n'Etzi.pm' hedabide digitala sortu dute, etorkizunaz hausnarketa sustatzeko\nAteak IrekiFanzineak Kazetaritza independentea eta profesionala egiten dugu, euskaraz eta euskaldunontzat.


Free birtual Marathi teklatuaren diseinua online | Loderi.com\nTeklatu birtuala Marathi online\nVirtual Marathi teklatua online free\nZinta Marathi zerbait behar baduzu, baina ordenagailua edo ordenagailu eramangarri English diseinua - teklatu birtuala Marathi zure ordenagailuaren pantailan behar duzu. Oso erraza da erabiltzeko eta erosoa da. Gune bat zerbait ez duzula gustuko edo zerbait funtzionatzen ez badago edo ez da egia - mesedez iezaguzu. Oso garrantzitsua da guretzat da. Loderi.com erabiliz teklatu birtual Marathi On, erabat dohainik eta online ahal u: • Idazteko gogoko Marathi hizkuntza-line on; • mezuak bidaltzeko lagunak rechtstreeks gure gune batetik; • Google eta YouTube denak bat ere (leiho berri batean irekiko da) • itzulitako Google itzultzailea erabiliz denak bat ere (leiho berri batean irekiko da) • Egin post on Facebook eta Twitter-en tweet; • zure oharrak idazketa jarraitua geroago Save (Sartu zaitez); • deskargatu eta zure dokumentuak inprimatu.\nMarathi teklatu birtual bat idazten - libre eta erraza da\nDenbora luzean zehar gune interface eta Marathi teklatuaren diseinua zure erosotasunerako probatu dugu. Eta orain, zure konfidantza idazten erosotasuna-, gure Marathi teklatuan online pantailan edo zure monitorea dugu. Lord u online standard Marathi teklatua (QWERTY) teklatua eta Irudikapen zon erabil daiteke. Laster Marathi teklatua gehitu egingo dugu alfabetoaren formularioa. It zinta letrak oso erraza da, itzuli, inprimatu eta gorde, Facebook eta Twitter-ekin lagunekin harremanetan mantentzeko. Eta edo ikastaroa - zer Google bilaketa eta YouTube bideo gabe Internet da? Ekintza guztiak egiten dira sintesi gure web orrian klik batean - saiatu da! Era berean, u zure inprimakien gorde daiteke, geroago etengabeko horiek arku dat (Facebook, Twitter edo Google erabiliz hasi behar duzu).\nNola lortu zure webean teklatu birtuala erabili Marathi?\nU zure webgunean hil instalatu gure link, botoia, edo online birtual Marathi teklatu osoa - honetarako kopiatu eta itsatsi kode hemen zure webgune edo blogean behar duzu. Idazten digu eta deskribatzeko zer falta da - behar duzu ezaugarri hil iradokizunak gustura gaude (xehetasun gehiago - hobeto) - duzuna egingo dugu!\nMarathi English teklatuaren itzulpenak batetik online\nMarathi teklatuan taped online testua itzultzeko, egin klik Translate eta barri batean ezagunena mundu osoan online itzultzaile zabalduko da Google-ek. Berez, itzulpenaren English Marathi batetik, baina bere diskrezioa bakarra, beste edozein aukeratu ahal izango duzu.